Bukan Main Lagi Hannah Delisha Payung Trend Gambar Portrait Siap Bawakan Emosi Dalam Gambar 2021

Korang still lagi ke ambil gambar ala-ala zaman dulu yang tak berapa nak onz tu? Rasanya kali ni korang dah boleh ubah cara ambil gambar potrit dengan lebih tajam dan teliti. Paling best, elok dan in trend.

Kalau korang tak nak gambar korang sendu macam dulu, korang boleh follow trend Hannah Delisha dan beberapa selebriti ni. Korang tengok lah, Hannah and the geng dulu pun pernah tangkap gambar yang sendu. Tapi bila dah jumpa “rahsia” ni terus gambar diorang on point. Macam-macam boleh buat dengan “rahsia” yang Hannah ada ni.

Kalau korang perasan di video tu ada mention OPPO Reno6 Z. Nampaknya OPPO dah bongkarkan rahsia Hannah geng! Siap buat promo OPPO Reno6 Z lagi tu. Uishh betul-betul kena grab ni. Macam-macam gambar boleh jadi hanya dengan OPPO Reno6 Z. Canggih betul.

Ni yang menariknya mengenai OPPO Reno6 Z yang akan buat korang teruja.

Gambar potret korang akan lebih cun lepas ni dengan penggunaan bokeh ada kamera depan dan belakang OPPO Reno6 Z.

Dengan hanya satu klik, ciri ini secara automatik akan mengubah lampu pada latar belakang di tempat cahaya untuk jadi bokeh dan mencerahkan subjek potret. Teknik ini akan memberikan gambar yang super duper wow! Tak percaya korang kena cuba.

Bokeh Flare Portrait boleh digunakan untuk merakam pemandangan malam seperti pemandangan malam di bandar, makan malam yang romantis, pesta Krismas, atau pemandangan siang seperti tepi tasik, taman, hari hujan dan banyak lagi lah yang akan buatkan panorama korang nampak lagi cun.

Kiranya dengan Bokeh Flare Portrait yang ada pada Reno6 Z ni akan jadikan gambar korang sama macam guna kamera DSLR. Boleh lah acah-acah macam dalam studio.

OPPO Reno6 Z dilengkapi dengan kamera utama resolusi ultra tinggi dan algoritma resolusi yang dapat menghasilkan resolusi gambar sehingga 108MP.

Dengan menggunakan OPPO’s exclusive Image Clear Engine dan color temperature sensor, dapat fokus daripada mula korang on kamera. Ciri ni dapat pastikan gambar pergerakkan cepat sentiasa jelas dan stabil.

Contohnya, gambar-gambar yang memerlukan pegerakkan, macam gambar candid si manja korang tengah bermain ker. Bila korang on jer mood ni gambar candid tersebut tak blur.

Ciri ini membolehkan korang copy gaya potret kegemaran korang dengan mudah ke foto dengan satu hanya klik. Paling best ciri AI Palette ni akan memberikan kawalan kreatif terhadap gambar korang sendiri.

OPPO Reno6 Z dilengkapi dengan teknologi RAM Expansion yang dikembangkan sendiri oleh OPPO. Di mana dengan fungsi ini jika ruangan RAM korang dah full, korang boleh memilih untuk menukar sebahagian dari ROM yang tersedia menjadi RAM maya dengan menghidupkan fungsi “RAM Expansion”.

Ada 3 ruangan tambahan yang korang boleh adjust sendiri samaada 2GB, 3GB, atau 5GB. Jadi dengan fungsi ni korang dah tak perlu padam gambar selfie korang yang bertimbun tu guna jer RAM Expansion.

Kehadiran 30W VOOC Flash Charge 4.0 membolehkan telefon bimbit baru keluaran OPPO ini membuat pengecasan yang lebih cepat dalam hanya 52 minit sahaja. Jadi korang dah tak perlu tunggu lama lagi dah. Jimat masa korang dan sangat sesuai untuk yang sentiasa melekat dengan telefon.

Dengan mood ni walaupun bateri phone korang dah paras bahaya korang on jer Super Power Saving Mode dan Super Nighttime Standby confirm bateri korang sempat digunakan sehinggalah korang jumpa tempat untuk charge.

Okey, sebelum kami terlupa, ‘rahsia’ Hannah ni dah pun dilancarkan baru-baru ni. Jadi kalau korang tak nak ketinggalan, korang boleh pre order sekarang sehinggalah 13 Ogos ini.

Kalau korang pre order sekarang korang boleh dapat hadiah bernilai sehingga RM 779! Antaranya adalah earphone nirwayar OPPO Enco Buds, 1 Year HeyTap Cloud Service bersama 1TB Storage Space, Powerbank, Bluetooth Speaker dan Smart Tag.

Jadi korang jangan lupa untuk terjah mana-mana kedai OPPO termasuklah My OPPO Space, OPPO Brand Store, Authorized Dealer Store, OPPO Official Online Store, E-commerce Partners dan mana-mana kedai telco untuk rebut OPPO Reno6 Z ni.

Tapi kan, kalau korang terjah OPPO Brand Store atau My OPPO Space’s Exclusive korang akan dapat hadiah tambahan secara PERCUMA bernilai sehingga RM228.

Siapa tak nak kan, bayar untuk satu barang tapi siap boleh dapat 1 Year Screen Damage Protection dan Limited Edition Shopping Bag lagi. Memang betul-betul berbaloi.

Kalau korang dah join sebagai My OPPO Members’ Exclusive Privilege korang akan dapat kod promosi sebanyak RM100. Tapi keistimewaan ni terhad untuk seorang My OPPO Members’ Exclusive Privilege yang bertuah. Kod Promosi ni akan tamat pada 7 September ni.

Untuk buat penebusan keistimewaan ahli OPPO ni korang boleh terjah My OPPO Space, OPPO Brand Store, Authorized Dealer Store, OPPO Official Online Store, dan E-Commerce Partners.

Jadi korang jangan nak relax sangat, jom buat pre order OPPO Reno6 Z sekarang.


Bayi Selamat Dilahirkan, Siti Sarah Masih Belum Sedarkan Diri

Penyanyi Siti Sarah selamat melahirkan bayi lelaki kira-kira jam 5 petang tadi, bagaimanapun Sarah dilaporkan masih belum stabil.

Pengurusnya, Nana Mohamad Rom memaklumkan Sarah masih belum sedarkan diri dan memohon orang ramai mendoakan agar dipermudahkan segala urusan.

“Untuk makluman Sarah melahirkan bayi lelaki kira-kira jam 5 petang tadi. Walau bagaimanapun keadaan Sarah masih belum sedar. Mohon doa semua untuk dipermudahkan segala urusan,” katanya.

Pagi tadi, Sarah dimasukkan ke ICU HUKM akibat tahap oksigen tidak stabil. Kemudian suaminya, Shuib memaklumkan Sarah perlu pembedahan kira-kira jam 2 petang tadi untuk menyelamatkan kandungannya yang baru berusia tujuh bulan.


Siti Sarah Perlu Jalani Pembedahan Keluarkan Baby

Sebentar tadi, menerusi satu perkongsian di Instagram pelawak Shuib Sepahtu memaklumkan isterinya, Siti Sarah perlu menjalani pembedahan kira-kira jam 2 petang iini untuk mengeluarkan bayi.

Menerusi entri tersebut, Shuib memohon orang ramai mendoakan pembedahan tersebut dipermudahkan dan keadaan isteri serta anaknya baik-baik sahaja.

BACA: Siti Sarah Dimasukkan Ke ICU, Shuib Mohon Doa Orang Ramai

Memetik laporan Harian Metro, pengurus Siti Sarah iaitu Nana Mohamad Rom memaklumkan sekitat 12 tengah hari tadi Sarah sudah ditidurkan selepas dimasukkan ICU pagi tadi berikutan oksigen tidak stabil.

“InsyaAllah jam 2 petang ini doktor akan buat pembedahan keluarkan bayi. Kalau pembedahan ini berjaya, insya-Allah semuanya okey. Insya-Allah Sarah akan okey,”

“Memang berat ujian yang perlu dihadapi oleh Shuib sekeluarga. Insya-Allah dengan pembedahan terbabit dapat menyelamatkan mereka berdua. Terima kasih atas doa dan kata-kata semangat daripada semua. Semoga Allah memperkenankan doa hamba-Mu ini,” katanya.


“Sharnaaz Yang Dulu Lagi Teruk, Sekarang Saya Lebih Berhemah”

Sebut sahaja nama Sharnaaz Ahmad, sememangnya pelakon itu terkenal dengan sikapnya yang lantang bersuara dan memberi kritikan pedas dalam sesuatu isu panas.

Meskipun ramai yang tidak suka dengan sikap mulut lantang, namun ada yang mempersoalkan Sharnaaz juga mudah sentap jika ada pihak yang lakukan perkara sama terhadapnya.

BACA: Sharnaaz Ahmad Tegur Caprice, Ebit Lew & Nadir Minta Selesai Cara Baik

Kata Sharnaaz dia sudah terbiasa dengan bersikap terus terang dan tidak pandai berselindug. Namun jika dibandingkan dengan sekarang, dia kini lebih berhemah.

“Nak kata saya bersikap lantang, tidak juga. Jika nak dibandingkan dengan Sharnaaz yang dahulu, memang lagi teruk. Saya cakap tidak berlapik langsung, cuma saya lebih berhemah sekarang.

“Bagi saya, apabila menggunakan pendekatan seperti ini, mesej lebih mudah disampaikan. Saya harap mereka boleh terima sikap lantang ini. Bukanlah niat untuk sengaja mengguriskan hati sesiapa, cuma mahu memberikan kesedaran.

“Jika mengenali individu berkenaan, saya akan hantar mesej secara peribadi. Saya bukan sengaja mahu bersikap lantang bersuara, tetapi saya memang tidak pandai cakap ‘cover line’. Bagaimanapun, saya anggap netizen lagi kasar berbanding saya,” katanya kepada BH Online.

Ditanya ada ketika teguran diberikan agak pedas sehingga boleh menyebabkan ada pihak sakit hati, Sharnaaz berkata dia hanya menjadi diri sendiri.

“Saya hanya menjadi diri sendiri dan tidak suka hipokrit. Jika pengikut nak tengok benda yang baik-baik, banyak akaun lain yang boleh diikuti. Secara peribadi, saya bukan seperti itu. Jika tidak boleh terima dan terlalu sensitif, lebih baik jangan ada media sosial,” katanya.

Bagaimanapun, Sharnaaz tidak menafikan ada perkara membuatkan dirinya cepat koyak jika ada netizen yang bersikap keterlaluan lebih-lebih lagi jika mengaitkan ahli keluarga.

“Sesetengah netizen sangat melampau. Daripada buang masa melayan komen menyakitkan hati dan mereka suka mahu mengheret ahli keluarga termasuk anak, itu memang saya tidak boleh terima.

“Apabila berdepan dengan situasi ini, lebih baik saya ambil tindakan memadam komen dan sekat. Itu lebih baik daripada saya terus rasa sakit hati melihatnya.

“Bagi saya, mereka yang ambil pendekatan padam dan sekat adalah seorang yang hebat. Apa yang saya belajar, selalunya mereka ini hanya berani dalam telefon sahaja, tetapi takut mahu berdepan,” katanya.


Tular Video Mirip Pelawak Popular Berurusan Jual Beli ‘Barang’?

Sejak semalam kecoh di laman Twitter apabila nama seorang pelawak terkenal dikaitkan dengan satu video tular didakwa sedang berurusan jual beli ‘barang’.

Menerusi video tersebut, lelaki yang didakwa mirip seorang pelawak dari kumpulan popular itu berang apabila sedar dirinya sedang dirakam.

Hari tu sorang jadi tauke ayam. Yang ni tak pasti lagi tauke sayur atau air batu. pic.twitter.com/NaVp51vvvg

“Woi hang rakam apa?” jeritnya dalam loghat utara sambil meluru keluar dari kereta dipandunya jenis Myvi.

Menerusi ruangan komen, rata-rata netizen mula memetik nama pelawak tersebut selepas mengecam suara dan bentuk fizikalnya.

Bagaimanapun, ada yang mengatakan video tersebut seperti sudah dirancang dan hanya gimik semata-mata. Kata netizen tersebut, mana ada orang yang jual barang terlarang di tempat terang.

Malah, ada yang mengatakan video tersebut sengaja ditularkan untuk tujuan pemasaran semata-mata sebelum mengeluarkan produk terbaru.

Namun, sehingga kini individu yang didakwa mirip pelawak itu belum dikenal pasti atau dapat dibuktikan oleh sesiapa.


Shopee 8.8 Jualan Berjenama Datang Lagi, Kali Ni Lebih Gempak!

Sebut sahaja pasal Shopee mana mungkin ada yang tak tahu kan. Kedai berhantu macam ni memang cepat popular. Popular tu satu hal, nak beli pula main klik klik jer. Kan ke jimat masa dan tenaga. Siapa yang tak pernah jadi customer Shopee ni memang rugi lah. Hihi

Bila sebut bab customer dan Shopee ni, kami nak bagi tahu korang yang Shopee sekarang tengah ada Shopee 8.8 Brand Festival. Fuhh memang betul-betul jimat kalau beli barang Shopee time sale. Paling best tu, macam-macam boleh dapat.

Ini antara kelebihan yang korang akan dapat bila membeli masa sale Shopee 8.8 berlangsung. Confirm berbaloi.

Bila korang membeli time mur mur ni, korang akan dapat penghantaran percuma bila korang spend minima RM8. Jadi masa ni korang nak boleh add to cart banyak-banyak lepas tu bayar harga barang sahaja. Postage FREE. Best kan? Jimat duit.

Bila korang rajin buka aplikasi Shopee, korang boleh enjoy diskaun 8.8%  setiap hari. Untuk item-item tertentu dan brand terpilih korang boleh dapat balik pulangan cash back dalam bentuk baucer dengan potongan harga sebanyak 88%.

Tapi diskaun ni hanya terhad pada sesi 12 pagi dan sesi 12 malam sahaja. Jadi kalau korang nak membeli dengan dalam kuantiti yang banyak lebih baik beli time ni.

Bukan tu sahaja yang korang akan dapat masa Shopee 8.8 Brand Festival ni. Banyak barangan jenama yang digilai akan dijual dengan harga terendahdi 8.8 On Deals. Jadi korang boleh dapatkan item jenama kegemaran korang dengan harga terendah!

Korang jangan lepaskan peluang tau, add to cart sekarang. Banyak gila seller best-best yang jual brand berjenama pada 8 Ogos nanti. Nak tahu jom tengok DI SINI.

Lebih best lagi, 100% barang berjenama original dijual dengan harga terendah di Shopee Mall setiap hari!

Nak lagi berbaloi-baloi korang boleh join sesi Play & Win. Lebih 38 juta Shopee Coin yang korang boleh rebut bila korang bermain  Shopee Farm, Spin & Win, Shopee Bubble, Shopee Candy dan banyak lagi lah.

Kalau korang nak tahu, Shopee nak bagi ganjaran yang lebih banyak bagi sesiapa yang dah jadi ahli Shopee Mall Brand. Kat sini korang boleh dapat banyak barangan berjenama dengan harga yang tak masuk akal.

Yang belum join tu, relax jangan sedih korang boleh jer join sekarang. Cara-cara nak join pun dah diajar. Korang hanya tinggal klik DI SINI jer. Mudah kan?

Kalau korang tak nak terlepas sale Shopee 8.8 Jualan Berjenama yang menawarkan banyak potongan harga ni, baik korang save the date cepat-cepat. Baru lah nanti naik notification kat phone tu! Ingat jangan terlambat kalau tak melepas lah jawabnya.

Korang yang belum muat turun aplikasi Shopee, cepat download sekarang. Sebab Shopee nak bagi baucer diskaun RM15 kepada pengguna baru yang dah berbelanja sebanyak RM18 keatas.

Jadi apa lagi jom add to cart banyak-banyak dan shopping sekarang. Harga tengah berbaloi ni geng!


Siti Sarah Dimasukkan Ke ICU, Shuib Mohon Doa Orang Ramai

Umum mengetahui, petang Selasa lalu penyanyi Siti Sarah Raisuddin dikejarkan ke Hospital Universiti Kebangsaan Malaysia selepas kadar oksigennya menurun.

Sebentar tadi, menerusi satu perkongsian di Instagram, Shuib Sepahtu memaklumkan isterinya yang kini hamil tujuh bulan dimasukkan ke ICU pagi tadi berikutan oksigen tidak stabil.

“Assalammualaikum, salam Jumaat semua, Pagi tadi isteri saya telah dimasukkan ke ICU disebabkan oksigen yang tak berapa stabil dan keadaan dia yang tak berapa baik,” tulisnya.

Menerusi entri tersebut, Shuib turut memohon orang ramai mendoakan isterinya diberikan kesembuhan dan bayi dalam kandungan dilindungi Allah.

“Mohon di hari baik hari Jumaat ini, doakan Sarah dan anak dalam kandungan, semoga dipermudahkan urusan dan semoga Allah berikan kekuatan untuk mereka. Semoga Allah merahmati kita semua. Amin,” tulisnya.s


Nabila Razali Minta KKM Buka Ruang Komen Media Sosial

Umum mengetahui, tiga platform media sosial iaitu Facebook, Twitter dan Instagram milik KKM tidak membenarkan netizen menulis di ruangan komen.

Melihat kes Covid-19 mencanak naik hingga mencecah 20,000, penyanyi Nabila Razali meminta Kementerian Kesihatan Malaysia (KKM) membuka semula ruangan komen bagi memberi ruang rakyat memberi pendapat.

BACA: Nabila Razali Sudi Jika Ada Yang Serius Mahu Kenal Hati Budi

“Sekarang ramai yang yang dapat info daripada sumber yang salah, bagus kalau kita ada sumber yang sahih iaitu platform yang tak tutup komen untuk orang ramai memberikan pendapat.

“Saya risau apabila tengok kes kematian semakin meningkat. Saya rasa macam ia semakin dekat dengan saya dan keluarga,” katanya.

Sebelum ini, menerusi Twitter Nabila meminta KKM supaya tidak menutup ruangan komen supaya orang ramai dapat memberi pendapat dan pertanyaan berkaitan Covid-19.

2. Bella faham asbab KKM menutup ruang komen. Kerana ingin mengelakkan perbalahan seterusnya mencetuskan suasana panik dikalangan rakyat. https://t.co/8BDwnavbrG

Nabila akui KKM menutup ruangan komen bagi mengelakkan perbalahan namun keadaan tersebut menyukarkan orang ramai yang benar-benar mahu mendapatkan info tentang Covid-19.

“Saya faham asbab KKM menutup ruangan komen kerana mereka ingin mengelakkan perbalahan seterusnya mencetuskan suasana panik dalam kalangan masyarakat.

“Jika masih ada yang komen negatif, kita jangan kecam dia, sebaliknya kita educate dia sambil bertanya “apa masalah awak?” tulisnya.

Tambah Nabila lagi, dia memahami ramai yang tertekan dengan pandemik melanda negara dan meminta semua bersabar serta berharap keadaan akan kembali pulih seperti biasa.


Berhijrah Ke Bali Minggu Depan, Nourul Depp Sayu Nak Tinggalkan Malaysia

Menerusi satu perkongsian di Instagram, penyanyi Nourul Depp meluahkan rasa sayu apabila bakal meninggalkan Malaysia untuk berhijrah ke Bali, Indonesia tidak lama lagi.

Dalam entri tersebut, Nourul turut meluahkan rasa sedih apabila tidak dapat lagi menikmati pemandangan Menara Kuala Lumpur setiap hari dari rumahnya.

“Saya akan merindui pemandangan ini (KL Tower). Sedih pula nak tinggalkan unit ini (rumahnya). Ini belum lagi pindah negara (Bali). Insha-Allah minggu depan,” tulisnya.

Dalam pada itu, Nourul turut meluahkan rasa sayang dan cintanya kepada tahah air dan berharap dapat berbakti kepada negara.

“Sayang Kuala Lumpur, sayang Malaysia. Saya harap dapat berbakti kepada negara. Semoga anda semua dirahmati Allah SWT,” katanya.

Perkongsian Nourul mendapat pelbagai reaksi daripada rakan artis dan netizen yang berharap penghijrahan penyanyi itu dipermudahkan.

Terdahulu, Nourul memaklumkan mereka sekeluarga akan berhijrah ke Bali untuk mendapatkan kehidupan yang lebih baik. Nourul berkata mereka sepatutnya berhijrah pada tahun lalu namun terpaksa ditangguhkan susulan pandemik Covid-19.


“Jual Anak? Dah Anak Ni Cantik Nak Salahkan Siapa?”

Gara-gara kerap menggunakan wajah anak keduanya, Marissa Dania Hakim sebagai pelaris bisnes, pelakon Abby Abadi dituduh mendakwa ‘menjual’ anak.

Menjawab tuduhan tersebut, Abby menyifatkan tindakannya menggunakan anak sendiri sebagai model tidak salah. Abby turut mempersoalkan mengapa netizen sibuk mahu mencari salah.

“Jual anak? Tak, tak. Saya jual cermin mata. Dah tu asyik keluar gambar anak je? Mentang-mentanglah anak cantik. Lah, dah anak ni cantik nak salahkan siapa? Anak orang lain pun ramai cantik-cantik.

“Kita kan meniaga. Apa salahnya suruh anak tolong jadi model untuk barang dijual. Kalau gunakan model lain keluar gambar, sama juga kan? Mencari-cari salah tu kenapa?” tulisnya di Instagram.

Dalam pada itu, Abby berkata disebabkan sering menerima komen mempersoalkan tindakannya menggunakan wajah anak sendiri, dia memilih untuk menyekat semua kritikan negatif.

“Geram kan perangai orang kita kalau mencari-cari salah macam ini. Seram, kita sekat terus. Sebab perangai macam ini menakutkan.

“Ada sampai maki hamun kata macam-macam. Memang tak terdaya membalas sebab banyak lagi kerja lain nak buat,” katanya.

Sebelum ini, Abby dituduh bersikap pilih kasih apabila sering berkongsikan gambar Marissa berbanding anak bongsunya, Maria Danisha. Bagaimanapun, Abby menjelaskan dia jarang berkongsi gambar Danisha kerana anaknya itu tidak suka bergambar.


“Kalau Saya Tahu Pun Siapa Pelawak Tu, Saya akan Tutup Aib Dia”

Baru-baru ini hangat diperkatakan mengenai pelawak terkenal ditahan polis selepas disyaki terbabit dalam kegiatan pemerdagangan orang bagi tujuan eksploitasi seks, dalam serbuan di sebuah hotel di Kuala Pilah, Ahad lalu.

Mengakui turut dihujanji pertanyaan mengenai identiti pelawak yang disiasat itu, pelakon dan pelawak Zizan Razak berkata ramai yang menghantar mesej kepadanya di Instagram.

“Ada yang mesej saya secara peribadi tanya siapa (pelawak) yang terlibat, tetapi saya memang tidak tahu.

“Saya pun terkejut dengan apa yang dilaporkan dan malam baru saya semak mesej serta Google berkenaan isu tersebut. Saya pun tanya orang dan orang lain pula tanya pada saya,” katanya.

Dalam pada itu, Zizan berkata jika dia mengetahui identiti pelawak yang terlibat, dia memilih untuk menutup mulut demi menjaga aib individu berkenaan.

“Pada saya, kalau saya tahu pun saya lebih memilih untuk menutup aib. Jadi, pada saya, sesiapa sahaja yang berada di tempat itu, pandai-pandailah selesaikan masalah itu. Saya harapkan yang baik-baiklah untuk rakan-rakan pelawak ini,” katanya.


Pelawak Terkenal Rupanya Penghantar Pekerja Seks?

Sejak beberapa hari lalu hangat diperkatakan mengenai pelawak terkenal ditahan polis selepas disyaki terbabit dalam kegiatan pemerdagangan orang bagi tujuan eksploitasi seks, dalam serbuan di sebuah hotel di Kuala Pilah, Ahad lalu.

Terbaru, memetik laporan Harian Metro, pelawak berusia 40-an itu dipercayai terbabit dengan khidmat seks di hotel dengan bayaran melebihi RM1,000 bagi tempoh lapan jam.

Menurut sumber, siasatan polis mendapati artis lelaki terbabit berperanan sebagai ‘penghantar’ pekerja seks yang ditempah secara dalam talian menggunakan aplikasi WhatsApp.

Berdasarkan siasatan awal, artis lelaki terbabit mengambil pekerja seks itu di Bukit Jalil, Kuala Lumpur sebelum membawanya ke sebuah hotel di Kuala Pilah, Negeri Sembilan.

“Soal siasat terhadap wanita ditahan itu mendakwa dia terbabit dalam kegiatan pelacuran dikendalikan seorang ejen bernama Kevin yang berperanan mempromosikan khidmat seks melalui pelbagai aplikasi media sosial.

“Biasanya pelanggan yang berminat diminta mendepositkan wang ke dalam akaun bank diberikan Kevin untuk melanggan pelacur,” katanya.

Kata sumber lagi, pelawak lelaki itu mendakwa kekasih wanita berkenaan berperanan sebagai penghantar kepada pelanggan yang menanti di hotel.

“Tangkapan dilakukan bukan secara kebetulan berikutan polis merancang rapi dan mengadakan operasi khas bagi membongkar aktiviti pemerdagangan manusia itu untuk tujuan eksploitasi seks.

“Hasil penahanan itu, polis menemui pelbagai barang bukti antaranya telefon pintar, kondom dan wang disyaki hasil kegiatan jenayah itu,” katanya.

Terdahulu, pelawak itu ditahan selepas dipercayai terbabit dalam kegiatan pemerdagangan manusia bagi tujuan eksploitasi seks dalam sekatan jalan raya di Ulu Bendul, Negeri Sembilan. Susulan tangkapan itu, pihak polis berjaya menyelamatkan seorang wanita di sebuah bilik hotel berkenaan.


Oksigen Masih Belum Stabil, Shuib Mohon Doakan Isterinya

Umum mengetahui, petang semalam penyanyi Siti Sarah Raisuddin dikejarkan ke Hospital Universiti Kebangsaan Malaysia selepas kadar oksigennya menurun.

Difahamkan, semalam merupakan hari terakhir Sarah bersama suaminya, Shuib Sepahtu serta anak-anak menjalani kuarantin dan sepatutnya memotong gelang pink.

Menerusi satu perkongsian di Instagram sebentar tadi, Shuib memaklumkan keadaanya isterinya bertambah baik namun oksigen masih belum stabil.

Shuib sempat memuat naik screenshot ketika membuat panggilan video bersama isteri. Dapat dilihat Sarah masih memakai alat bantuan pernafasan.

Dalam entri tersebut, Shuib turut memohon pengikutnya mendoakan isterinya dan berterima kasih pada mereka yang mendoakan mereka sekeluarga sejak dari awal disahkan positif Covid-19.

Perkongsian Shuib itu mendapat pelbagai reaksi daripada rakan artis dan netizen yang mendoakan agar Sarah dan bayi dalam kandungan berada dalam keadaan baik dan dipermudahkan urusan.


Peminat Dah Mula Panggil Neelofa ‘Mommy’

Sejak bulan lalu, foto Neelofa menjadi perhatian ramai menampakkan bentuk badannya agak berisi. Malah ada netizen mengatakan seolah kelihatan baby bump.

Malah, sebelum ini juga Neelofa dilihat beberapa kali memegang dan mengusap perutnya berulang kali menerusi IG Live. Kemudian foto dikongsikan Neelofa mencetuskan spekulasi netizen mendakwa selebriti itu berbadan dua.

Baru-baru ini, foto yang dimuat naik oleh suaminya, PU Riz memaparkan isterinya itu turun padang menyertai aktiviti bantuan kepada golongan memerlukan menjadi perhatian.

Rata-rata mata netizen lebih tertumpu ke bahagian perut dan memerhati bentuk fizikal bekas pengacara MeleTOP itu. Netizen juga mengatakan seri wajah ibu hamil kelihatan di wajah Neelofa.

Tidak kurang juga, ada yang mengandaikan usia kandungan Neelofa kini sudah mencecah empat serta ada yang memanggilnya sebagai ‘mommy’.

Dalam pada itu, ada yang memerhatikan tangan dan aksi Neelofa yang berjaket seolah cuba menyembunyikan bahagian perut dan fizikal semakin berisi.

“Dijangka dalam tiga atau empat bulan (usia kandungan) agaknya. Masih boleh ‘cover’ (sorok),” komen seorang netizen.

Biarpun sudah beberapa kali dakwaan netizen mengatakan bekas pengacara MeleTOP itu hamil, namun masih tiada sebarang kenyataan daripada tuan badan sendiri.


“Dah Hampir Sebulan, Bayang Rumah PPR Pun Tak Nampak Lagi”

Bulan lalu, pemain dram Caliph Buskers, Fendy Adlun meminta bantuan rumah mampu milik daripada pihak berwajib kerana tidak mampu membayar sewa yang mahal berikutan duit simpanan hampir habis digunakan.

Terbaru, Fendy memaklumkan sudah hampir sebulan dia masih lagi menanti mengenai status permohonan rumah mampu milik Dewan Bandaraya Kuala Lumpur (DBKL).

BACA: “Anak Saya Buta & Autisme, Dia Sendiri Minta Suapkan Makanan”

“‘Bayangan’ rumah yang memang saya harapkan sangat tidak tahu lagi statusnya macam mana. Ikutkan saya, sudah isi segala borang dengan maklumat lengkap diperlukan.

“Cuma, surat akuan sumpah mengatakan saya kerja sendiri tidak dapat disertakan kerana tiada pejabat pesuruhjaya sumpah dibuka sebab Perintah Kawalan Pergerakan (PKP),” katanya.

Dalam pada itu, Fendy berkata pihak DBKL sudah beberapa menghubunginya namun dia dia individu yang boleh dirujuk sehingga urusan tergendala.

Fendy turut memaklumkan bantuan bulanan dipohon seperti Elaun Pekerja Cacat (EPC) dari Jabatan Kebajikan Masyarakat (JKM) serta Baitumal masih belum dapat sebarang jawapan.

“Sekarang ini, saya hanya mengharapkan untuk dapat rumah mampu milik itu sahaja. Ini kerana, bayaran sewa bulanannya tidak tinggi dan jika ada lebihan pendapatan boleh saya buat simpanan masa depan.

“Dapatlah saya berjimat banyak untuk diri sendiri dan anak. Pada zaman Covid-19 sekarang ini, saya tak tahu bila situasi pandemik ini akan berakhir. Jadi, saya memang kena berjimat-cermat perbelanjaan,” katanya.

Terdahulu, kisah Fendy mendapat perhatian Menteri Pembangunan Wanita Keluarga Dan Masyarakat, Datuk Seri Rina Harun yang mengunjungi kediaman Fendy untuk menghulurkan bantuan.

Malah, Fendy berkata pihak Rina memberitahu akan memastikan permohonannya untuk rumah itu akan diuruskan dalam kadar segera.


10 Ahli Keluarga Aiman Tino Positif Covid-19

Bapa kepada penyanyi Aiman Tino iaitu Yusri Ishak memaklumkan 10 anggota keluarga termasuk dia dan isteri, Hazelina Mat Jalil disahkan positif Covid-19 sejak 10 hari lalu.

Menurut Yusri, dia dan isteri serta lima anak mereka kini enjalani kuarantin di kediaman mereka di Kuala Kubu Bharu, Selangor.

Manakala, anak sulungnya Nurfara Ain, dan suami, Mohd Zafril, serta anak mereka, Muhammad Adam Zafri yang berusia sebulan lebih menjalani kuarantin secara berasing di Bukit Jelutong, Shah Alam.

“Saya sekeluarga reda ujian Allah ini dan mengharapkan semuanya kembali seperti sedia kala. Orang tak kena Covid, mereka tak tahu peritnya. Kita nak telan air liur pun macam telan batu.”

“Simptom kami alami seperti demam, batuk dan sakit tekak. Cuma yang teruk sedikit sekarang isteri sebab dia mengalami asma.
“Keadaan beransur pulih tapi saya nak ingatkan, Covid-19 bukan benda main-main. Tolong jaga diri semua sebab selagi belum berlaku kepada kalian dan orang tersayang, kalian ingat benda ini tak serius,” ujarnya.

Dalam pada itu, Yusri berkata Aiman tidak dijangkiti wabak tersebut memandangkan sudah lama tidak pulang ke rumah dan menetap di Kuala Lumpur.

“Nak cerita lebih saya tak tahu punca dari mana tapi selepas balik ambil suntikan dos pertama vaksin, saya demam. Bila dah ramai demam dalam rumah ini, kami ambil keputusan buat ujian calitan dan keputusan positif untuk kebanyakan daripada kami,” katanya.


Takut Baju Mereput, Che Ta Melaram Pakai Lawa-Lawa Pergi Vaksin

Sebut saja nama pelakon cantik Rozita Che Wan, pasti ramai tahu fesyen dan gaya penampilannya sering diperkatakan. Malah ramai wanita diluar sana mengagumi Che Ta yang tetap nampak muda meskipun usia hampir mencecah 50 tahun.

Jiak sebelum ini Che Ta menggayakan beg mewah jenama Hermes Birkin ketika vaksin pertama, untuk suntikan kali kedua kali ini pelakon itu tampil dengan busana glamor.

Menerusi satu video dikongsikan di Instagram, Che Ta menggayakan persalinan jubah berona perak dengan perincian labuci berkilauan sambil membawa beg tangan dengan warna senada.

Che Ta berkata dia teruja untuk keluar mendapatkan vaksin dos kedua itu dan melaram busana serba mewah itu kerana bimbang baju-bajunya akan reput jika disimpan terlalu lama.

“Hari ini pergi vaksin sekejap. Yang penting wajib ‘meletop’. Masa sekarang ini, nak simpan baju lawa-lawa takut reput.

“Tak kisahlah duduk rumah ke, pergi vaksin ke, melaram sahajalah. Tak tahu bila lagi boleh melawa. Takut nanti tua dekat rumah sahaja,” tulisnya.

Jika sebelum ini Che Ta menjamu petugas barisan hadapan dengan kek lapis pandan cheese hasil air tangannya sendiri, kali ini memberikan petugas barisan hadapan tudung bawal, kek lapis pandan cheese dan minyak wangi jenamanya.


Aeril Zafrel Positif Covid-19 Kali Kedua

Menerusi satu perkongsian di Instagram, pelakon Aeril Zafrel memaklumkan dia sekali lagi positif Covid-19. Aeril berkata tahun ini sahaja sudah dua kali dijangkiti virus tersebut.

Dalam entri tersebut, Aeril turut meluahkan rasa hairan bagaimana dia dijangkiti wabak berkenaan meskipun hanya duduk di rumah.

BACA: Aeril Zafrel, Wawa Zainal Buka Food Bank Bantu Golongan Memerlukan

Aeril turut bertanyakan kepada pengikutnya sama ada jika ada di antara mereka turut berdepan perkara sama.

Perkongsian Aeril itu mendapat pelbagai reaksi daripada netizen yang mendoakan agar pelakon itu kembali sembuh seperti biasa dan berharap keadaan negara kembali pulih seperti biasa.

Terdahulu, suami kepada pelakon Wawa Zainal itu disahkan positif Covid-19 pada Januari awal tahun ini selepas menjalani saringan di sebuah klinik swasta di ibu kota.


Selepas Ayah, Ibu Irwansyah Pula Meninggal Dunia Akibat Covid-19

Baru sahaja diuji apabila kehilangan bapa tercinta kerana Covid-19 pada 8 Julai lalu, penyanyi dan pelakon Indonesia Irwansyah berdepan ujian berat apabila ibunya pula pergi menghadap Ilahi hari ini.

Difahamkan, arwah ibunya, Herliana Sanusi yang sebelum ini koma namun sempat sedarkan diri baru-baru ini dilaporkan meninggal dunia.

“Innalillahi Wainnalillahirojiun. Semoga alharhum Mama Herliana Binti Sanusi husnil khotimah. Dilapangkan kuburnya, diterima amal ibadahnya dan disiapkan surgaNya Allah.

“Saya masih berjuang dan mama minta anak-anaknya juga berjuang buatnya,” ucap Irwansyah menerusi satu video di YouTube.

Sebelum ini, Irwansyah sempat berkongsikan mengenai keadaan ibunya yang telah sedar dari koma. Malah ibunya sebelum ini ibunya kritikal sehingga memerlukan penderma darah.

Difahamkan, Irwansyah sendiri sudah pasrat untuk melepaskan ibunya dengan menganggalkan segala alat yang dipasang ketika koma. Namun, dengan kuasa Allah ibunya tiba-tiba sedar dari koma.

“Mama tiba-tiba koma dari koma selepas mendengar ayat suci Al–Quran. Mama angkat tangan untuk beri signal kepada jururawat bahawa dia masih hidup dan sedang berjuang,” kata Irwansyah.


Jual Tudung Semurah RM27, Fazura Mahu Semua Orang Mampu Beli

Baru-baru ini, pelakon Nur Fazura baru sahaja melancarkan koleksi tudung terbarunya diberi nama ‘Kakak Kita’. Lebih mengejutkan 20,000 helai tudung terjual dalam masa sehari.

Apa yang pasti, rata-rata netizen teruja untuk mendapatkan tudung berkenaan apatah lagi hanya berharga RM27 sehelai yang pastinya sangat berbaloi.

Menerusi IG Live baru-baru ini, Fazura berkata dia tidak mahu menjual tudung tersebut pada harga yang mahal kerana mahu semura orang mampu membelinya.

“Ramai juga orang bertanya mengapa tudung saya dijual hanya dengan harga RM27, semua macam tak percaya. Namun, niat sebenar saya ialah mahu semua orang pakai dan mampu untuk membelinya,” katanya.

Kata Fazura lagi, sebagai usahawan sudah pasti dia mahu untuk mendapatkan keuntungan dalam jualan produk namun niatnya mahu semua mampu untuk membelinya.

“Sebagai ahli perniagaan, pasti kita nak dapatkan keuntungan dan buat duit daripada produk yang dijual tetapi seperti yang saya cakap, saya nak semua mampu membeli.

“Saya sendiri pun jika hendak beli tudung lebih RM50 pun rasa mahal. Jadi bila harga bawah RM50, rasanya itu harga yang mampu dibeli orang semua orang,” katanya lagi.

Dalam pada itu, Fazura turut berkongsikan angka 27 atau harga RM27 untuk jualan tudung tersebut mempunyai nilai sentimental buat dirinya.

“Angka 27 merupakan nombor yang saya suka iaitu tarikh ulang tahun kelahiran saya serta tarikh Fattah melamar saya,” katanya.


Zoey Rahman Beri Amaran Minta Netizen Tak Campur Kemelut Siti Nordiana

Mengulas mengenai kes saman melibatkan penyanyi Siti Nordiana dengan Lan Solo, Syura Badron dan tiga lagi individu, pelakon Zoey Rahmah menasihatkan netizen supaya tidak menjadi batu api.

Kata Zoey lagi, netizen tidak sepatutnya masuk campur dalam urusan berkenaan kerana bimbang komen dilemparkan berbaur fitnah. Katanya adalah lebih baik netizen memberi fokus pada keluarga terlebih dahulu.

BACA: Siti Nordiana Tuntut 5 Sekawan Bayar RM2.5 Juta, Mohon Maaf Di Media

“Sebenarnya saya malas nak komen…saya memang tidak menyebelahi mana-mana pihak. Bagi saya netizen sepatutnya tidak masuk campur, kalau kita tidak tahu apa-apa jangan komen..takut apa yang kita komen itu akan jatuh fitnah.

“Netizen tidak lalui masalah tersebut, biar mereka selesai di mahkamah…jangan masuk campur dengan siram minyak lagi. Lebih baik netizen fokus pada diri dan keluarga sendiri lebih-lebih lagi dalam keadaan pandemik sekarang ini,” katanya.

Dalam pada itu, Zoey berharap mereka yang terlibat dapat berbincang dengan baik demi persahabatan mereka yang sudah lama terjalin.

“Dua-dua belah pihak dah besar, nak buat sesuatu tindakan itu fikirlah apa kesan dia nanti, contohnya ketika buat live tempoh hari.

“Saya tidak memihak pada sesiapa sebab saya berkawan dengan semua orang. Berbaiklah industri seni ini kecil, kalau buat show jumpa orang yang sama,” katanya.


Dituduh Persoal Saman Nana, Zulin Aziz Pula Nak Saman Netizen

Menafikan dakwaan mempersoalkan saman yang dikeluarkan Siti Nordiana kepada lima individu, pelakon Zulin Aziz berkata komennya itu dimanulasi segelintir pihak.

Katanya dek kerana fitnah tersebut, Zulin berkata dia dikecam teruk oleh netizen malah turut tertekan apabila dituduh mengutuk Siti Nordiana.

Terbaru, menerusi Facebook Zulin memaklumkan akan mengambil tindakan saman terhadap netizen yang menulis komen fitnah terhadap dirinya.

Ujarnya, atas nasihat peguam dia mengambil tindakan berikutan kata-kata berbaur fitnah yang dilemparkan menjejaskan nama baiknya dan juga perniagannya serta untuk memberi pengajaran. Malah, Zulin turut berterima kasih kepada netizen yang memintanya berbuat demikian.


Linda Rafar Buat Laporan Polis Apabila Terima Mesej Berbaur Lucah Selepas Berbicara Tentang PM

Hanya berkongsikan video mengenai Perdana Menteri, Tan Sri Muhyiddin Yassin, Linda Rafar tidak menyangka ada individu yang sanggup memberi ‘direct message’ berbaur lucah dan kata-kata kesat di Instagramnya itu.

Terkejut dengan tindakan individu yang tidak bermoral tersebut, Linda Rafar dan suaminya Syed Aiman tampil untuk membuat laporan polis.

Menurut Linda, mereka bakal mengambil tindakan undang-undang terhadap individu berkenaan. Undang-undang negara tetap ada!

Sebelum ini, Linda telah memuat naik satu video berkenaan Tan Sri Muhyiddin Yassin di akaun Instagram miliknya.

Menerusi video tersebut, Linda memohon kepada masyarakat agar berfikir terlebih dahulu mengenai jasa dan pengorbanan Muhyiddin sebelum mereka mengeluarkan sebarang kata-kata kesat di media sosial.

Susulan daripada video tersebut, Linda telah menerima satu kiriman ‘direct message’ daripada seorang individu yang tidak dikenali olehnya.

Kiriman tersebut dipenuhi dengan kata-kata kesat serta lucah sehinggakan Linda dan suami nekad untuk membawa isu ini ke pihak berkuasa.

Undang-undang negara tetap ada. Jangan ingat dengan cara sebar fitnah terang-terang di Twitter, Facebook, Instagram anda semua terlepas ye! Even guna fake akaun or edit all pictures sebarkan, jangan fikir awak semua terlepas hukum dunia! Just wait n see. Allah maha melihat. Takbir Allahuakbar! Allahuakbar! Allahuakbar!

Ujar Linda lagi, negara ini mempunyai undang-undang dan individu di sebalik akaun tersebut tidak akan terlepas dengan hukuman dunia.

Di ruangan komen, rata-rata netizen terkejut membaca kiriman ‘direct message’ yang dihantar oleh individu tersebut. Menurut netizen, individu berkenaan telah menggunakan akaun palsu untuk menghantar kata-kata kesat seperti itu.

Diharapkan individu terbabit mendapat hukuman yang setimpalnya. Kami nasihatkan kepada anda, jangan lah sesekali menulis atau mengutuk sesiapa pun dengan perkataan yang tidak elok. Kelak makan diri sendiri. Fikir-fikirkan yer!


Selepas Tauke Jambu, Shahrol Shiro Nafi Jadi Bapa Ayam

Sejak semalam hangat diperkatakan mengenai pelawak terkenal ditahan polis selepas disyaki terbabit dalam kegiatan pemerdagangan manusia di sebuah hotel di Kuala Pilah, kelmarin.

Selepas nama Tauke Jambu dipetik netizen, nama pelawak Shahrol Shiro turut terkena tempias apabila menerima pertanyaan daripada kenalan yang ingin mengetahui kebenaran.

Bagaimanapun, Shahrol menafikan dirinya individu yang direman terbabit kes tersebut. Kata Shahrol lagi, dia turut memberikan bukti dimana dimana umurnya bawah 40-an.

Dalam pada itu, Shahrol turut mengucapkan terima kasih kepada mereka yang bertanya dahulu, namun ada juga segelintir indiivdu terus menuduh tanpa usul periksa.

“Beberapa sahabat termasuk bertanya adakah itu saya dan saya telah menjelaskan “ITU BUKAN SAYA”. Terima kasih kerana bertanya dahulu dan pada yang komen-komen terus menuduh saya.

“Saya tak mahu kalian merangkak di padang mahsyar mencari saya dan fokus pada dosa-dosa yang lain kerana saya dah memaafkan anda,” tulisnya.

Semalam, Tauke menafikan dia adalah pelawak yang ditahan polis. Tegas Tauke lagi, dia tidak kaitan dengan penangkapan itu. Dalam pada itu, Tauke berkata dia tidak marah apabila namanya disebut oleh netizen sebaliknya menganggap ia perkara yang kelakar.


Dua Bulan Tiada Job, Eric Floor 88 Bergantung Dengan Wang Simpanan

Tidak dinafikan susulan pandemik Covid-19, ramai yang terjejas pendapatan termasuk penggiat seni apabila aktiviti hiburan tidak dibenarkan.

Sudah dua bulan tiada sumber pendapatan, Anggota kumpulan Floor 88 yang juga pemain keyboard, Eric Fuzi berkata dia kini bergantung dengan duit simpanan untuk kelangsungan hidup.

“Tiada siapa yang tidak terkesan dalam waktu sukar seperti ini. Cuma, apa yang membezakan adalah jumlah kerugian sama ada besar atau kecil.

“Sejujurnya saya sudah dua bulan tiada sumber pendapatan. Saya hanya bergerak dengan apa saja simpanan yang saya ada selama ini,” katanya.

Meskipun terkesan, bagaimanapun Eric berkata namun dia enggan memikirkan masalah yang berlaku apatah lagi untuk meminta belas kasihan orang.

“Jika diikutkan duit simpanan yang ada mungkin dapat tampung sekitar sebulan setengah saja lagi memandangkan komitmen bulanan yang perlu saya lunaskan agak tinggi.

“Dalam masa sama, saya juga berdepan cabaran untuk mengekalkan perniagaan MASOK Foodcourt yang diusahakan bersama rakan anggota Floor 88 yang lain.

“Selama ini saya tak pernah minta bantuan, malah sekrang ini pun saya tak minta mana-mana bantuan. Cuma, apa yang saya suarakan ini adalah bagi menjawab pertanyaan media terhadap keadaan saya sekarang,” katanya.


Cantik Seperti Anak Patung, Uqasha Senrose Digelar Barbie Malaysia

Memiliki rupa paras jelita serta berkulit putih gebu, tidak dinafikan ramai wanita makan hati dengan kecantikan dimiliki pelakon Uqasha Senrose.

Baru-baru ini, pelakon itu ada memuat naik beberapa keping fotonya disolek seperti anak patung. Disolek dengan konsep patung popular, Barbie, ramai memuji Uqasha seperti anak patung.

Menerusi entri itu, Uqasha meluahkan rasa rindu untuk kembali bekerja seperti biasa dan wajahnya disolek. Difahamkan solekan tersebut adalah hasil sentuhan jurusolek terkenal, Alha Alfa.

Diruangan komen rata-rata netizen memuji kecantikan Uqasha malah ada yang menggelarkan kakak kepada Nelydia Senrose itu Barbie Malaysia.

Bukan hanya netizen, malah beberapa rakan artis turut mengatakan Uqasha sememangnya cantik seperti patung Barbie. Cantik betul Uqasha, memang beruntung Kamal Adli. Tak sabar rasanya nak tengok pasangan ini diijabkabulkan.


Tauke Jambu Nafi Terlibat Kes ‘Bapa Ayam’

Sejak petang tadi hangat diperkatakan apabila berita melaporkan seorang pelawak ditahan polis selepas disyaki terbabit dalam kegiatan pemerdagangan manusia di sebuah hotel di Kuala Pilah, kelmarin.

Sedar namanya dipetik oleh netizen didakwa terlibat dalam kes tersebut, Tauke Jambu menafikan dia adalah pelawak yang ditahan polis. Tegas Tauke lagi, dia tidak kaitan dengan penangkapan itu.

“Saya tidak terbabit dalam apa-apa kegiatan seperti itu. Gilalah siapa yang petik nama saya itu.

“Saya ada saja di rumah di Bukit Jalil ini. Saya berada dalam keadaan baik dan tidak ada apa yang perlu dirisaukan. Biarlah apa orang nak cakap, tapi tak eloklah kaitkan saya dengan isu sedemikian,” katanya.

Dalam pada itu, Tauke berkata dia tidak marah apabila namanya disebut oleh netizen sebaliknya menganggap ia perkara yang kelakar.

“Saya tiada hak untuk menutup mulut orang. Masing-masing ada hak bersuara. Kalau Agong pun orang boleh pertikaikan, apatah lagi saya ini. Jangan risau saya berada dalam keadaan yang baik disamping isteri saya sekarang ini,” katanya.

Sementara itu, isterinya Nadia Mohd Affandi turut menafikan suaminya mempunyai kaitan dengan jenayah terbabit. Ujarnya, suaminya sentiasa ada disisinya ketika ini.


Pelawak Terkenal Ditahan Disyaki Terbabit Pemerdagangan Orang

Pelawak terkenal ditahan polis selepas disyaki terbabit dalam kegiatan pemerdagangan orang bagi tujuan eksploitasi seks, dalam serbuan di sebuah hotel di Kuala Pilah, kelmarin.

Memetik laporan BH Online, Ketua Polis Daerah Kuala Pilah, Superintendan Amran Mohd Ghani berkata, dalam serbuan jam 10 pagi itu, polis turut menyelamatkan seorang wanita daripada menjadi mangsa.

Katanya, lelaki berusia 40-an itu ditahan dalam serbuan Ops Pintas oleh Bahagian Siasatan Jenayah (JSJ) Ibu Pejabat Daerah (IPD) Kuala Pilah selepas melakukan risikan.

“Menerusi Ops Pintas, kami menahan seorang lelaki dan menyelamatkan seorang wanita berketurunan Melanau daripada menjadi mangsa pemerdagangan,” katanya.

Menurut Amran lagi, suspek direman selama empat hari manakala mangsa yang diselamatkan mendapat perintah perlindungan sementara dan ditempatkan di sebuah rumah perlindungan di Johor.

Suspek juga kompaun bagi kesalahan rentas negeri tanpa kebenaran mengikut Peraturan-Peraturan Pencegahan dan Pengawalan Penyakit Berjangkit (Langkah – Langkah Di Dalam Kawasan Tempatan Jangkitan) ( Pelan Pemulihan Negara) 2021.

Siasatan dijalankan mengikut Seksyen Akta Antipemerdagangan Orang dan Antipenyeludupan Migran (ATIPSOM) 2007 yang memperuntukkan hukuman penjara tempoh tidak melebihi 15 tahun dan boleh dikenakan denda.


Shiha Zikir Bengang Dilarang Rakam Video Suntikan Vaksin

Menerusi satu perkongsian video, pelakon dan penyanyi Shiha Zikir meluahkan rasa bengang apabila tidak dibenarkan merakam video ketika proses suntikan vaksin.

Menurut Shiha, dia akui keliru apabila tidak dibenarkan berbuat demikian sedangkan Menteri Penyelaras Program Imunisasi Covid-19 Kebangsaan (PICK), Khairy Jalamuddin membenarkan untuk membuat rakaman video.

BACA: Shiha Zikir Belajar Mengaji Dari Alif Ba Ta Ketika PKP

“Khairy dah cakap dibenarkan ambil video tambahan memang niat nak galakkan orang atau pengikut atau ambil vaksin.

“Sekurang-kurangnya, beradablah sikit jika nak cakap dengan penerima dan janganlah bagi alasan yang tak masuk akal. Bukannya tak percaya dekat doktor,” katanya.

Katanya lagi, dia tidak akan melenting jika petugas barisan hadapan berkenaan memberi penjelasan dengan cara yang sesuai, namun diberi alasan tidak masuk akal.

“Bila saya tanya kalau menteri dah bagi green light, kenapa doktor tak bagi, lepas tu dia jawab dengan agak kasar dan biadap.

“Memang saya jadi panaslah sebab alasan dia beri nonsende, dia kata sebab takut jadi viral. Masalahnya saya nak ambil video itu tak nampak pun muka dia dan tujuan saya nak rekod pun sebab nak galakkan peminat pergi vaksin,” katanya.

Jelas Shiha lagi, dia bukan hendak mencari salah frontliner sebaliknya sangat menghargai segala penat lelah mereka yang sudah hampir dua tahun berdepan pandemik Covid-19.

“Bukannya saya tidak hargai tugas mereka, saya tahu mereka pun penat dalam sehari dalam ribuan orang mereka perlu suntik.

“Dulu pun ada terjadi kes cucuk vaksin tapi tak tekan picagari tu, sebab kalau kita ambil video at least boleh ada proof kalau mereka terlupa, individu tersebut boleh dapatkan balik suntikan vaksin mereka,” katanya.


Jual ‘Sejadah Doa Makbul’, DSV Dituduh Penunggang Agama?

Baru-baru ini perkongsian jutawan terkenal, Datuk Seri Vida menjadi perhatian ramai apabila mempromosikan sejadah keluarannya yang diberi nama ‘Sejadah Makbul Doa’.

Menurut Vida, sejadah tersebut diinspirasikan daripada Mekah dalam masa sama dapat melepaskan rasa rindu mereka dengan Masjidil Haram.

“Rindu nak tatap kaabah. Teringat doa di Multazam waktu pergi Umrah tahun tahun sebelum ni. Cara saya nak lepaskan rindu saya keluarkan, sejadah yang diinspirasikan daripada pintu kaabah, Hajarul Aswad, Kiswah di Masjidil Haram,” tulisnya.

Bagaimanapun, nama sejadah keluaran Dato Vida itu menimbulkan rasa kurang senang netizen yang menyifatkan ianya salah satu marketing menggunakan agama.

Tidak kurang juga ada yang mendakwa perbuatan tersebut khurafat serta ada netizen menuduh usawahan tersebut sebagai penunggang agama.

Meskipun dikecam teruk, setakat ini masih tiada penjelasan lanjut daripada Vida sendiri mengenai perkara itu. Malah, usahawan tersebut dilihat mempromosikan jualan sejadah itu seperti biasa.


Siti Nordiana Tuntut 5 Sekawan Bayar RM2.5 Juta, Mohon Maaf Di Media

Nampaknya kemelut antara Siti Nordiana bersama Lan Solo, Syura Badron serta tiga lagi individu memasuki episod baru apabila Nana menuntut permohonan maaf menerusi media serta membayar RM500,000 setiap seorang.

Tiga indivdiu lain yang turut didakwa ialah isteri kepada Lan, Sheila Hassim, jurusolek Aida G dan pegawai perhubungan awam syarikat rakaman FMC, Sam Samin. Peguam yang mewakili mereka iaitu Alan Razak mengesahkan telah pun menerima writ saman dan pernyataan tuntutan.

BACA: Siti Nordiana Tuntut Lan Solo, Syura & Tiga Individu Bayar RM200,000 Setiap Seorang

Alan turut memberitahu, Siti Nordiana juga menuntut ganti rugi khas, ganti rugi teruk dan ganti rugi teladan menerusi tuntutan tersebut.

“Selepad ini akan ada sesi pengurusan kes yang mana akan dijalankan secara vitrual melibatkan saya dan peguam Siti Nordiana dengan pihak Mahkamah Seksyen Kuala Lumpur pada 9 Ogos ini.

“Melalui sesi itu juga, mahkamah akan minta peguam-peguam untuk explore kebarangkalian untuk menyelesaikan kes di luar mahkamah tanpa perlu melalui perbicaraan penuh,” katanya.

Sebelum ini, Siti Nordiana menuntut lima individu tersebut untuk membuat permohonan maaf dalam tempoh 24 jam serta membayar RM200,000 setiap seorang kepadanya. Bagaimanapun, kelima individu berkenaan gagal berbuat demikian dalam tempoh yang diberikan.


Michael Ang Tunggu Surat Saman Daripada Lana Nodin

Memaklumkan belum lagi menerima sebarang notis tuntutan daripada peguam Lana Nodin mahupun suaminya, David Mackienzie, pengarah terkenal Michael Ang belum dapat memberikan sebarang komen buat masa ini.

Michael berkata dia masih lagi menunggu surat saman berkenaan dan sebaik sahaja menerimanya, dia akan memberikan komen mengenai perkara tersebut.

BACA: Suami Lana Nodin Bakal Hantar Surat Tuntutan Pada Michael Ang

“Saya tiada apa-apa komen. Katanya nak saman kan? Saya masih menunggu surat saman itu. Apabila dah dapat, baru saya boleh komen. Jadi tunggu sajalah,” katanya.

Sebelum ini, suami Lana memberitahu akan menghantar surat tuntutan terhadap Michael atas dakwaan mengeluarkan kenyataan tidak benar terhadap isterinya.

Dalam pada itu, David berkata tiada suami yang suka apabila isteri mereka dihina dan kesal apabila Michael melabel isterinya sebagai seorang ‘bimbo’.

Terdahulu, Lana memuat naik kenyataan di Insta Story menempelak Michael yang dikatakan masuk campur kenyataannya berkaitan Dr Noor Hisham.


“Sampai Mati Aku Takkan Jumpa Perempuan Macam Dia”

Sejak beberapa hari lalu hangat diperkatakan mengenai pelawak dan pelakon Shuk Sahar apabila seorang wanita dipercayai kekasih gelapnya memuat naik video lelaki separuh bogel mirip dirinya.

Bagaimanapun, Shuk menafikan video menafikan bahawa ia bukan video baharu seperti didakwa serta bakal membuat laporan polis dan akan mengambil tindakan undang-undang.

BACA: “Aku Dah Lari Jauh, Kau Datang Balik Siap Kata Nak Kahwin” – Fara Salleh

Terbaru, menerusi IG Live, Shuk meluahkan rasa terkilan apabila wanita berkenaan membuat pendedahan sedangkan ianya kisah lama. Malah, dia sudah pun menerima ‘balasan’ di atas perbuatannya itu.

“Aku pun dah tak tahu ada lagi ke stesen nak ambil aku setelah berlaku macam tu. So aku dah hadap part aku. So aku harap, dia akan ada part masing-masing lah. Baru benda tu adil kan,” katanya.

Menerusi ruangan komen sesi live tersebut, rata-rata netizen mendesak Shuk untuk berubah dan kembali ke pangkuan isterinya. Bagaimanapun, Shuk akui keliru kerana dia tidak lagi mengulangi kesilapan lama.

“Korang nak saya berubah jadi apa ni? Kenapa nak suruh saya berubah lagi. Saya dah tak tahu nak berubah jadi apa dah. Yang suruh saya berubah ni, nak saya berubah jadi apa,” katanya.

Dalam pada itu, Shuk sempat berkongsikan mengenai isterinya, Rossalennah Natassyiah Asshaferah merupakan seorang wanita yang kuat dan tidak mungkin dia akan jumpa insan sehebatnya.

“Kalau cakap pasal Serra ni, aku rasa sampai mati pun aku takkan jumpa perempuan macam dia. Dia hadap dengan aku benda ni selama empat tahun dan dia masih ada dengan aku, teman aku. Aku bersyukur aku dapat berjumpa dengan Serra. Aku cuma kenal dia enam bulan, kitaorang bercinta enam bulan then kahwin.

“Yang ada orang pertikaikan, kenapa dengan bini aku enam bulan kenal terus kahwin. Kenapa dengan orang lain kenal empat tahun pun tak boleh kahwin. Mungkin sebab itu lah, Allah dah tentukan siapa yang terbaik untuk kita.

“Dalam enam bulan tu, Allah dah bagi aku jumpa orang yang terbaik dan aku rasa aku takkan dapat ganti yang lebih baik daripada Serra,” katanya.

Sebelum ini, wanita dikenali sebagai Fara Salleh mendedahkan sudah penat dipersalahkan kerana mengganggu rumah tangga orang. Dakwa wanita itu lagi, dia pernah jauhkan diri tetapi pelawak itu datang kembali malah mengajaknya untuk berkahwin.


13 Tahun Dalam Industri, Dafi Akui Pencapaian Biasa-Biasa Sahaja

Pecam celik tak sangka penyanyi dan pelakon Dafi Ismail Sabri sudah hampir 13 tahun berada dalam industri hiburan tanah air.

Meluahkan ras syukur masih lagi bertahan sehingga ke hari ini, bagaimanapun Dafi berkata pencapaiannya belum lagi sampai di tahap memuaskan.

“Saya tak sangka mampu bertahan dalam kerjaya ini lebih sedekad lamanya. Meskipun pencapaian hanya biasa-biasa, namun Alhamdulillah syukur saya dapat bertahan hingga sekarang. Bukan mudah sebenarnya kerana kehadiran bakat baharu makin ramai dan bersilih ganti.

“Selain itu, usia saya juga kian meningkat dan matang. Tapi, saya sentiasa percaya pada rezeki. Dalam hidup ini, teruskan berusaha kerana setiap rezeki itu sudah ditetapkan oleh Allah dan seterusnya bersyukur,” katanya.

Ditanya mengenai populariti, Dafi berkata ia bukanlah satu keutamaan untuk dirinya kerana sudah pernah merasainya dahulu dan gembira apa yang diperolehnya kini atas usaha sendiri.

“Popular atau tidak, bagi saya itu bukan persoalannya. Sebagai selebriti, saya akui sudah berasa gembira apabila mendapat tawaran menyanyi atau berlakon.

“Saya amat meminati bidang kerjaya ini, jadi saya sebenarnya sentiasa berusaha untuk terus bertahan. Setakat ini, saya gembira dengan apa yang diperoleh atas usaha sendiri,” katanya.


Terima Banyak Ugutan, Caprice Umum Posting Terakhir

Sejak beberapa minggu lalu nama penyanyi rap, Caprice menjadi bualan ramai di media sosial lebih-lebih lagi mengenai isu misi kemanusiaan di Gaza.

Bagaimanapun, perkongsian terbaru Caprice seolah dihimpit masalah serius apabila memaklumkan menerima banyak ugutan sehingga ahli organisasi gelap muncul di hotel tempatnya.

“Misi kita ni makin lama jadi terlalu dalam, sampai kita terima banyak ugutan..sampai seorang ahli organisasi gelap tiba-tiba muncul dekat hotel Caprice.

“Sampai IG Caprice akan kena delete..tapi kita tetap akan teruskan. Caprice doa hari-hari untuk tunjuk jalan dan kurangkan beban ini,” tulisnya.

Menerusi entri itu, Caprice turut memohon maaf jika apa yang berlaku mengguris hati mana-mana pihak dan memaklumkan itu mungkin posting terakhir sebelum berehat panjang dari Instagram.

“Caprice minta maaf kepada rakyat Malaysia siapa yang terasa dengan apa berlaku. Bila kita sudah sampai sini, Caprice nak bantu rakyat palestine, dan cuba cari jalan untuk visi AlAqsa 2040. Tiba-tiba kita terlibat dengan objektif luar dari misi asal Caprice.

“Tapi demi rakyat Palestin, kita sanggup bersuara dan lawan organisasi yang menguna isu Palestin untuk cuci duit.

“Saya akan teruskan misi ini dan berusaha untuk selesaikan banyak mungkin sebelum kembali kepada keluarga, pekerja, rakan-rakan dan orang yang saya rindukan. Ini mungkin posting terakhir for a long tima,” katanya.


Apa Usahawan & Peniaga Dapat Dari PEMULIH? Tahu Lebih Lanjut Di Sini

Seperti yang anda tahu, semua lapisan rakyat dan sektor ekonomi yang terjejas mendapat manfaat daripada Pakej Perlindungan Rakyat dan Pemulihan Ekonomi (PEMULIH).

Pakej ini juga dikatakan dirangka seiring dengan fasa Pelan Pemulihan Negara (PPN).

Dan untuk info anda, PEMULIH tidak hanya bertumpu kepada golongan tertentu sahaja seperti B40 atau peniaga kecil dan sederhana.

Akan tetapi, pakej ini turut meliputi golongan M40 dan T20 serta sektor industri dan perniagaan yang lebih besar dengan tempoh manfaat enam bulan bermula Julai hingga Disember.

Seperti yang diumumkan sebelum ini, fokus kedua dalam pakej PEMULIH ini ialah Menyokong Perniagaan.

Ye lah, kerajaan sedar bahawa fasa pertama dan kedua PPN, kebanyakan premis perniagaan masih tidak dapat beroperasi sepenuhnya. Sebab itu kerajaan akan menyalurkan beberapa bentuk bantuan demi menjamin kelangsungan perniagaan dalam kedua-dua fasa-fasa ini.

Melalui fokus kedua ini, beberapa pendekatan akan ditambah baik antaranya mengurangkan kos tanggungan majikan, menyokong usaha digitalisasi, memberikan kemudahan bantuan kewangan dan insentif percukaian, menyediakan fasiliti pembiayaan dan meneruskan insentif penggajian.

Pelaksanaan Geran Khas Prihatin atau GKP telah berjaya menyokong kelangsungan perniagaan atau business survival dalam kalangan peniaga kecil, terutamanya mereka yang masih tidak dibenarkan beroperasi.

Dan secara keseluruhannya Kerajaan telah memperuntukkan sejumlah 6.1 bilion ringgit melalui inisiatif GKP.

Terkini, di bawah PEMERKASA Tambahan, penerima yang layak telahpun mendapat bayaran GKP 3.0 mereka sebanyak 1 ribu ringgit dan sejumlah 500 ringgit lagi pada pertengahan Julai lepas.

Menyedari kesukaran yang dihadapi oleh pengusaha PKS mikro pada masa ini, Kerajaan bersetuju menyediakan bayaran tambahan di bawah GKP 4.0 kepada penerima yang layak iaitu sebanyak 500 ringgit akan dibayar pada bulan September dan 500 ringgit lagi pada bulan November 2021.

Alhamdulilah! Anda dah boleh tersenyum lebar dengan bantuan yang disalurkan ini.

Muhyiddin Yassin juga turut mengharapkan menerusi bayaran GKP 4.0 ini, kira-kira 1 juta usahawan PKS mikro khususnya pengusaha kedai gunting rambut, pemilik bengkel, kedai roti dan kek, pusat penjagaan kesihatan, dan lain-lain dapat mengurangkan tanggungan bulanan dan membantu aliran tunai mereka, Insya-Allah.”

Sejak Program Subsidi Upah atau PSU diperkenal, Kerajaan telahpun membelanjakan lebih 15 bilion ringgit bagi membantu majikan membayar gaji kepada sekitar 2.7 juta pekerja.

Program ini mendapat respon positif. Oleh itu, Kerajaan bersetuju untuk melaksanakan PSU 4.0 dengan peruntukan sebanyak 3.8 bilion ringgit yang dijangka memanfaatkan lebih 2.5 juta pekerja.

Melalui inisiatif PSU 4.0, Kerajaan akan menampung sehingga 500 pekerja bagi setiap majikan dengan kadar sebanyak 600 ringgit setiap pekerja selama tempoh empat bulan.

Dua bulan bagi semua sektor dalam fasa kedua PPN, dan dua bulan seterusnya khusus bagi sektor-sektor yang dikategorikan dalam senarai negatif semasa tempoh fasa ketiga nanti.

Sebelum ini, pelaksanaan PSU disyaratkan pada had gaji di bawah 4 ribu ringgit sahaja kan? Tapi di bawah PSU 4.0, tiada lagi syarat had gaji ditetapkan. Ini bermakna, majikan boleh memohon PSU 4.0 bagi pekerjanya yang bergaji lebih 4 ribu ringgit.

Bukan itu sahaja, pengecualian levi HRD Corp bagi tempoh dua bulan turut diberikan secara automatik kepada majikan yang tidak dapat beroperasi semasa PKP.

Majikan daripada sektor-sektor yang baharu dirangkumi ekoran peluasan Akta Perbadanan Sumber Manusia Berhad 2001 akan diberikan pelanjutan pengecualian levi sehingga 31 Disember 2021. Inisiatif ini dianggarkan bernilai 425 juta ringgit.

Sedarkah anda bahawa dalam tempoh enam bulan pertama tahun ini, lebih 243 ribu peluang pekerjaan berjaya diwujudkan.

Di bawah Majlis Pekerjaan Negara atau NEC, Kerajaan akan mewujudkan peluang-peluang pekerjaan dan penempatan latihan kemahiran melalui kerjasama strategik antara agensi Kerajaan dan pemain industri.

Melalui program PenjanaKerjaya oleh PERKESO, Kerajaan juga menyediakan insentif kewangan kepada majikan yang menyediakan peluang pekerjaan baharu.

Sehingga kini, sebanyak 170 juta ringgit telah disalurkan yang manfaatkan lebih 10,600 majikan dan 75,800 pekerja.

PenjanaKerjaya 3.0 telah ditambahbaikan, antaranya mengurangkan had kelayakan gaji daripada 1,500 ringgit kepada 1,200 ringgit untuk program Malaysianisation supaya memberi lebih dorongan kepada majikan untuk mengganti pekerja asing dengan pekerja tempatan.

Selain itu, tempoh kontrak penggajian juga akan dilonggarkan daripada 12 bulan kepada 6 bulan bagi kategori pekerja berusia 50 tahun ke atas, golongan OKU dan bekas banduan.

Program Shop Malaysia Online yang diperkenal di bawah pakej PENJANA tahun lepas berjaya membantu lebih 200 ribu usahawan tempatan.

Kalau anda nak tahu, jualan melalui platform e-Dagang ini telah meningkatkan jualan dengan nilai transaksi mencecah 1.8 bilion ringgit.

Bagi menyokong agenda digitalisasi dan menggalakkan urusan transaksi tanpa tunai, Kerajaan telah membangunkan Program Pemerkasaan Pendigitalan Usahawan Kecil atau PUPUK sebagai inisiatif menyeluruh dan bersetuju memperuntukkan 200 juta ringgit untuk PMKS dan 100 juta ringgit untuk PKS.

Meneruskan kempen Shop Malaysia Online dan Go-eCommerce Onboarding dengan sasaran lebih 300 ribu peniaga mikro seperti peniaga bazar, pasar tani, pasar malam dan warung serta pengusaha kraf tangan untuk beralih ke perniagaan dalam talian dan menggunakan sistem e-tunai;

Menambah peruntukan sebanyak 100 juta ringgit di bawah SME Digitalisation Grant bagi membolehkan usahawan PKS mendapat geran padanan sehingga 5 ribu ringgit untuk pembelian sistem atau langganan platform digital;

Menggalakkan penyertaan PKS mikro menceburi platform e-dagang melalui program Pemerkasaan Pendigitalan Usahawan Kecil yang diterajui SKMM. Sehubungan itu, kerjasama strategik antara penyedia platform digital, syarikat telekomunikasi serta Pusat Internet Komuniti akan diperkasa untuk membantu usahawan luar bandar terlibat dalam ekonomi digital; dan

Memperkasa usahawan tani khususnya di luar bandar untuk menggunakan teknologi terkini di bawah Program Digitalisasi dan Transformasi Sektor Pertanian. Program ini akan dilaksanakan melalui kerjasama MDEC dan Pertubuhan Peladang Kawasan yang akan mengenal pasti petani yang berpotensi untuk beralih ke platform teknologi baharu.

Diharapkan dengan bantuan yang diberikan kerajaan ini dapat membantu usahawan dan juga peniaga dalam perniagaan ketika ini!


“Aku Dah Lari Jauh, Kau Datang Balik Siap Kata Nak Kahwin” – Fara Salleh

Sejak semalam hangat diperkatakan mengenai pelawak dan pelakon Shuk Sahar apabila seorang wanita dipercayai kekasih gelapnya memuat naik video lelaki separuh bogel mirip dirinya.

Menerusi satu perkongsian di Instagram, wanita bernama Fara Salleh itu mengakui sudah penat dipersalahkan kerana mengganggu rumah tangga orang.

BACA: “Itu Bukan Video Baru, Jangan Guna Masa Silam Orang Sebagai Ugutan”

Dakwa wanita itu lagi, dia pernah jauhkan diri tetapi pelawak itu datang kembali dan mengajaknya untuk berkahwin. Dakwanya lagi, pelawak itu juga pernah berjanji untuk berjumpa bapanya untuk berkahwin.

Dakwa Fara lagi, selama ini Shuk yang menfitnahnya untuk menyelamatkan dirinya. Ujarnya lagi, dia pernah berkata tidak mampu lagi hadap situasi tersebut dan mahu kehidupan normal seperti orang lain.

Fara berkata lagi, selama ini dia gunakan oleh pelawal itu untuk menjaga namanya sehingga maruahnya hancur. Dakwa Fara lagi, isteri pelawak berkenaan tidak tahu perkara sebenar.

“Lepas tu si isteri post lagi macam macam sedangkan si suami fitnah aku sebab nak selamatkan diri sendiri. Aku dah cakap banyak kali aku minta maaf aku tak nak dah tak bole hadap benda ni. Aku tak nak.

“Aku nak happy macam orang lain normal life. Kau kata sabar kejap je. Dalam masa sama aku masih jadi mangsa aku dipaksa tutup mulut, aku diugut untuk diam diri. Phone aku dirampas, di delete semua text.

“Maruah aku memang hancur habis dah sebab mulut keluarga kau. Hina aku selama ni. Sudahla. Ni bukan meroyan. Tapi sebab pengkhianatan. Kau tau apa kau dah buat Shuk.

“Kau tau apa kau dah cakap. Even isteri kau tak tau apa apa kejadian sebenar. Stoplah gunakan aku, burukkan aku untuk jaga nama kau,” tulisnya.

Sementara itu, Fara turut bersumpah bahawa dia tidak akan menghalalkan atau memaafkan segala penghinaan, hutang dan fitnah keluarga Shuk terhadap dirinya.


Fazura Jadikan Solat Taubat, Doa, Sedekah Sebagai Amalan

Bergelar selebriti bukan mudah apatah lagi segala tindak tanduk pasti akan menjadi perhatian ramai. Termasuklah pelakon Nur Fazura yang pernah berdepan detik sukar dan ujian dalam hidup.

Menjawab soalan daripada pengikut di Insta Story, baru-baru ini Fazura berkongsikan tiga amalan yang dilakukan untuk kekal tenang.

BACA: “Ibadah, Hijab, Hijrah Itu Semua Rahsia Dengan Allah SWT” – Fazura

“Saya selalu akan banyakkan bertaubat, sedekah dan doa, Insha-Allah. Banyakkan juga melakukan perkara yang mulia secara diam-diam,” tulisnya.

Kata Fazura lagi, dalam usaha memastikan dirinya menjadi Muslim terbaik, dia perlu istiqamah dan sentiasa berusaha memperbaiki ibadah.

“Istiqamah dan sentiasa memperbaiki ibadah kita setiap hari. Perbuatan kecil tapi perlu berterusan,” katanya.

Difahamkan, itu merupakan pertama kali Fazura membuka sesi ruangan soal jawab kepada peminatnya.

Dalam pada itu, Fazura turut menjawab pertanyaan daripada peminat mengenai perancangan untuk menambah cahaya mata kedua pula.

Fazura dan Fattah mendirikan rumah tangga pada 27 November 2017. Pasangan itu dikurniakan cahaya mata pertama, Nur Fatima Aisya pada 2 Oktober tahun lalu.


Risau Tak Dapat Sambut Hari Jadi Anak, Elfira Loy Dikecam

Disaat ramai yang tertekan apabila terjejas pendapatan susulan pandemik Covid-19, namun lain pula difikirkan oleh pelakon Elfira Loy yang lebih memikirkan sambutan hari lahirnya anaknya, Rayyan.

Menerusi satu perkongsian di Insta Story, Elfira berkongsikan Penguatkuasaan Perintah Pencegahan dan Pengawalan Penyakit Berjangkit yang dilanjutkan sehingga 31 Disember 2021.

Memikirkan mengenai sambutan hari lahir anaknya pada Oktober depan mungkin terpaksa dibatalkan berikutan aktiviti keramaian tidak dibenarkan.

“Sampai Disember? Dead (matilah). Okey, tiada sambutan hari lahir untuk Rayyan. Batal semuanya,” tulisnya.

Perkongsian Elfira itu mendapat pelbagai reaksi netizen di Twitter yang mengecam pelakon itu yang disifatkan tidak prihatin dengan situasi semasa apatah lagi ketika ini ramai yang tiada sumber pendapatan.

“Orang lain risau tiada sumber pendapatan, tiada duit nak makan minum nak teruskan kehidupan. Dia risau tak boleh sambut hari ulang tahun anak. Oh, jadi artis seperti Elfira Loy, artis T20 tak laku dia mungkin fikir dunia ini tentang dirinya sahaja,” tulis seorang netizen.

Dalam pada itu, Eflira turut dikecam apabila mempersoalkan tentang protes #Lawan di Dataran Merdeka pada Sabtu lalu.

Elfira berkata individu yang menyertai protes seolah dibenarkan merentas daerah atau negeri. Malah, Elfira turut memberi komen sindiran mungkin semua yang terlibat datang dari kawasan tersebut.


“Kami Sedia Beri Kerjasama Andai RM1 Juta Itu Bayaran Sebuah Persahabatan”

Kemelut antara Siti Nordiana bersama dua penyanyi iaitu Lan Solo dan Syura Badron bersama tiga lagi individu masih berterusan apabila mereka dituntut membuat permohonan maaf serta membayar sebanyak RM200,000 setiap seorang.

Tampil mengulas mengenai konflik tersebut, isteri Lan Solo iaitu Sheila Hassim meluahkan rasa terkilan apabila kata-katanya bersama tiga rakan yang lain termasuk suaminya dimanipulasi.

“Lama juga saya berdiam diri. Saya biarkan semua kecaman, caci maki terhadap kami. Walau masih ada yang waras berfikir mereka juga dikecam!

“Saya sudah jangka luahan kami dimanipulasi. Kalau bukan kerana adanya provokasi yang dimulakan pasti semua ini tak terjadi. Tapi dah jadi dah pun.

“Saya manusia biasa dan punya perasaan bila asyik di ask soalan provok. Setahun lebih kami mencari dan minta penjelasan kenapa kami diperlakukan begini, senyap, sunyi, sepi,” katanya.

Menjelaskan mengenai bayaran yang dituntut kata Sheila Nana hanya menyatakan menuntut permohonan maaf secara terbuka dalam tempoh 24 jam tetapi tidak menjelaskan ianya berserta wang RM200,000 yang perlu dibayar oleh mereka.

“Kami sedia beri kerjasama kalau la nilai RM1 juta itu adalah bayaran sebuah persahabatan,” katanya.

Terdahulu, Siti Nordiana terpaksa meneruskan tindakan saman terhadap kedua penyanyi serta tiga lagi individu selepas tiada permohonan maaf secara terbuka dibuat seperti yang dituntut.


Video Separuh Bogel Tular, Shuk Sahar Ambil Tindakan Undang-Undang

Sejak semalam nama pelawak terkenal, Shuk Sahar hangat diperkatakan apabila tular video mirip dirinya dalam keadaan separuh bogel didedahkan oleh seorang wanita dipercayai kekasih gelapnya.

Menafikan bahawa video tersebut adalah video baru, Shuk menganggap ia promosi buat dirinya yang sudah hilang mata pencarian.

BACA: “Itu Bukan Video Baru, Jangan Guna Masa Silam Orang Sebagai Ugutan”

Terbaru, menerusi satu perkongsian di Insta Story, isteri Shuk iaitu Rossa Sera memaklumkan dia dan suami akan melaporkan ke pihak polis dan mengambil tindakan undang-undang.

“Seperti yang semua mungkin dah tahu, sekarang tersebar banyak cerita yang tak best dan tohmahan sehingga mengancamkan keselamatan suami dan keluarga saya.

“Bagi saya tindakan ini keterlaluan kami terpaksa ambil tindakan. Saya tak nak komen apa-apa, biar peguam dan pihak berkuasa yang siasat perkara ini,” katanya.

Sementata itu, Sera yang ketika itu bersama peguamnya turut mengulas mengenai isu tersebut.

“Kami dalam proses penelitian. Saya percaya anak guam saya telah dianiaya dan terdapat elemen unsur fitnah,” kata paguamnya.

Selain tular video separuh bogel, semalam kecoh apabila kekasih gelap Shuk itu mendedahkan menerima mesej daripada wanita mendakwa hampir dirogol oleh pelakon dan pelawak itu.

Dakwa wanita itu lagi, dia sudah pun membuat laporan polis namun menarik semula laporan berkenaan kerana kasihankan pelawak tersebut.


Suami Lana Nodin Bakal Hantar Surat Tuntutan Pada Michael Ang

Minggu lalu hangat diperkatakan apabila Michael Ang berkata menerima amaran daripada suami Lana Nodin berikutan lantang membidas kenyataan pelakon itu yang menggesa Ketua Pengarah Kesihatan, Tan Sri Dr Noor Hisham meletakkan jawatan.

Terbaru, suami Lana iaitu iaitu David Mackienzie sudah mengarahkan peguam menghantar surat tuntutan kepada Michael Ang yang didakwa mengeluarkan kenyataan salah terhadap isterinya. Katanya, surat yang bakal dihantar itu adalah jalan terbaik untuk menyelesaikan ‘perbalahan’.

BACA: Suami Lana Nodin Bagi Warning Di IG Live, Michael Ang Sedia Bersemuka

“Peguam saya akan hantar surat tuntutan. Ini adalah jalan terbaik untuk menyelesaikan perkara ini. Kita tengok berapa duit yang dia ada. Ini adalah satu pengajaran untuk tidak bercakap buruk mengenai orang lain,” katanya.

Dalam pada itu, David berkata tiada suami yang suka apabila isteri mereka dihina dan kesal apabila Michael melabel isterinya sebagai seorang ‘bimbo’. Malah, dakwaan mengatakan isterinya tidak menyokong petugas barisan hadapan adalah perkara tidak masuk akal.

“Saya pasti tiada siapa akan menghargai apa yang diluahkannya. Ia adalah komen yang tiada kelas. Lelaki ini mempunyai sedikit mulut yang jahat. Dia sering mengulangi perkara yang tidak berfaedah.

“Tiada suami yang suka bila seseorang bercakap perkara yang tidak baik mengenai isterinya, terutama menghina macam itu daripada seorang lelaki ataupun wanita.

“Dia sering bercakap perkara buruk mengenai ramai orang. Dia juga mempengaruhi ramai orang untuk bercakap perkara yang buruk mengenai isteri saya.

“Dia cakap isteri saya tidak menyokong barisan hadapan dan itu adalah kenyataan yang tidak masuk akal,” katanya.

Terdahulu, Lana memuat naik kenyataan di Insta Story menempelak Michael yang dikatakan masuk campur kenyataannya berkaitan Dr Noor Hisham.


“RM200,000 Tu Bukan Saman, Harap Semua Faham”

Kemelut antara Siti Nordiana dengan penyanyi Lan Solo dan Syura Badron berterusan apabila kedua mereka dan tiga lagi individu dituntut membayar RM200,000 setiap seorang serta membuat permohonan maaf secara terbuka dalam tempoh 24 jam.

Bagaimanapun, penyanyi Syura Badron tampil menjelaskan kekeliruan orang ramai terhadap bayaran yang dituntut oleh Siti Nordiana.

BACA: Siti Nordiana Tuntut Lan Solo, Syura & Tiga Individu Bayar RM200,000 Setiap Seorang

Menurutnya, bayaran RM200,000 yang diminta oleh Siti Nordiana itu bukan bayaran saman yang perlu dilunaskan sebaliknya jika tiada bayaran dan permohonan maaf barulah saman akan diteruskan.

“Nampaknya masih ramai yang tak faham. Pembayaran RM200,000 setiap seorang itu bukan saman sebab kami tak mohon maaf.

“Selain dari minta maaf, pembayaran RM200,000 itu salah satu tuntutan yang perlu dibuat dalam tempoh 24 jam.

“Sekiranya kami tidak membuat permohonan maaf berserta bayaran RM200,000 barulah tindakan saman akan diteruskan. Harap faham ye semua,” katanya.

Terdahulu, Siti Nordiana terpaksa meneruskan tindakan saman terhadap kedua penyanyi tersebut serta tiga lagi individu selepas tiada permohonan maaf secara terbuka dibuat seperti yang dituntut.


Caprice Susun Strategi, Tak Mahu Ulang Kesilapan Ikut Emosi

Sudah hampir 40 hari mengikuti misi kemanusiaan di Gaza, penyanyi rap, Caprice berkongsikan perkembangan terbaru di Instagram.

Menurut Caprice, perjuangan yang laungkannya selama ini seolah memakan diri selepas terdedah dengan pelbagai maklumat penting, namun dia terpaksa berdiam diri.

BACA: Misi Belum Selesai, Caprice Nak Ajar Rakyat Palestin Bisnes Online

“Waktu sukat untuk saya..yang betul-betul memakan diri kita apabila mempunyai semua maklumat, kebenaran dan bebanan atas bahu tapi terpaksa berdiam sementara.

“Satiap hari saya di sini, bertemu dengan beberapa orang penting yang mahu saya kongsikan kebenaran. Sebab ia bukan saja ebri kesan kepada Palestin tapi Malaysia juga,” katanya.

Dalam pada itu, Caprice berkata dia kini sedang menyusun strategi sebelum membuat sebarang pendedahan dan tidak mahu kesilapan sama berulang.

“Saya tidak mahu ulang kesilapan yang sama dalam keadaan emosi dan gila. Tapi waktu sekarang, saya perlu susun strategi betul-betul. Susun peluru, lain kali saya tembak ia menjadi logik. Ramai suruh saya buat kerja dengan cepat, buat video…tappi ia bukan sesuatu yang mudah,” katanya.

Kata Caprice lagi dia tidak sangka misinya ke Gaza aakan menjadi lebih serius dan buat pertama kali dia menangis memohon kepada Allah agar dibuang bebanan yang ditanggung.

“Kita fikir pergi Cairo dan Gaza, bantu orang Palestin, buat sesuatu yang baik dan pulang. Saya percaya ini kali pertama saya sujud dan menangis memohon agar Allah membuang bebanan atas bahu saya tapi malangnya ia masih ada. Dalam hati saya, ini adalah bebanan yang perlu saya bawa dan tamatkan.

“Jujurnya, banyak pintu sudah buka di negara ini untuk saya dari Malaysia. Bagi saya, kita kena usaha lagi. Insya-Allah, kalau tiada pintu lagi, saya akan pulang,” katanya.


“Itu Bukan Video Baru, Jangan Guna Masa Silam Orang Sebagai Ugutan”

Kontroversi melibatkan Shuk Sahar kembali menjadi bualan ramai apabila seorang wanita dipercayai kekasih gelapnya memuat naik video lelaki separuh bogel mirip pelawak tersebut.

Susulan pendedahan tersebut, isteri Shuk iaitu Rossa Sera memuat naik video di IG story menafikan perkara itu bahawa ia bukan video baharu seperti didakwa.

Dalam pada itu, Shuk berkata dia tidak dapat berbuat apabila susulan tindakan wanita itu memuat naik video berkenaan. Namun Shuk menganggap ia promosi buat dirinya yang sudah hilang mata pencarian.

“Apa yang lepas biarkan berlalu. Jangan jadikan masa silam orang sebagai satu ugutan. Balai Polis lah cerita.

“Takkanlah video baharu, kami tengah keluar berdua ni (bersama isteri). Lagipun, badan sekarang tengah gemuk kan. Nak buat macam mana… Tengah-tengah tiada kerja, tiada duit, orang pula buka aib,” katanya.

Menerusi satu lagi video, isteri Shuk turut mempersoalkan duit yang diminta oleh wanita itu sehingga dengan berani sanggup membuka aib sendiri.

“Duit apa tu? Duit sewa kereta Honda ke? Bayar minyak ke? Bayar duit hotel kamu ke? Kata semalam terima kasih cinta ‘untuk segalanya’,” katanya.

Semalam kecoh apabila kekasih gelap Shuk itu mendedahkan menerima mesej daripada wanita mendakwa hampir dirogol oleh pelakon dan pelawak itu.

Dakwa wanita itu lagi, dia sudah pun membuat laporan polis namun menarik semula laporan berkenaan kerana kasihankan pelawak tersebut.


Zulin Aziz Persoal Saman RM200,000 Siti Nordiana

Gara-gara mempersoalkan saman RM200,000 yang dituntut oleh penyanyi dan pelakon Siti Nordiana terhadap lima individu, pelakon Zulin Aziz dikecam oleh netizen.

Difahamkan, Zulin meninggalkan komen menerusi satu hantaran yang dimuat naik oleh Siti Nordiana. Susulan komen tersebut, netizen menyifatkan Zulin cemburu dengan tindakan saman tersebut.

BACA: Siti Nordiana Tuntut Lan Solo, Syura & Tiga Individu Bayar RM200,000 Setiap Seorang

Malah, ada yang mengatakan tindakan Zulin itu semata-mata hanya mahu meraih perhatian serta tidak matang serta ada yang bertanyakan kepada Zulin adakah dia juga mahu disaman oleh Siti Nordiana.

Dalam pada itu ada yang mengatakan setinggi mana nilai saman tersebut ianya tidak dapat mengubat hati sebaliknya memberi pengajaran kepada individu terlibat.

“Pengajaran untuk mereka ini. Dah berusia kan semua, tak kan nak jadi mak cik pak cik bawang mengata kawan sendiri.

“Berjuta saman pun tetap tidak dapat ubat hati, tapi bagi pengajaran itu pasti,” tulis netizen.

Terdahulu, Lan Solo, serta Syura Badron tiga lagi individu dituntut membayar RM200,000 setiap seorang serta membuat permohonan maaf secara terbuka dalam tempoh 24 jam.

Ia berikutan nama Siti Nordiana disebut-sebut dalam sesi IG Live disertai penyanyi, Lan Solo bersama isterinya, Shiela, Syura, jurusolek Aida G dan pegawai perhubungan awam syarikat rakaman FMC, Sam Samin.

Menerusi sesi live tersebut, Shiela meluahkan rasa tidak puas hati apabila suaminya, Lan Solo dikatakan menumpang populariti Nana hehingga ada pihak produksi enggan menawarkan pekerjaan kepada mereka disebabkan oleh ‘mulut’ Siti Nordiana.


Wanita Dakwa Pernah Cuba Dirogol Shuk Sahar

Nampaknya nama Shuk Sahar sekali lagi menjadi bualan ramai apabila kekasih gelapnya mendedahkan menerima mesej daripada wanita mendakwa hampir dirogol oleh pelakon dan pelawak itu.

Menerusi paparan mesej dikongsikan oleh Fara Salleh di Instagram, wanita tersebut mendakwa pernah cuba dirogol oleh Shuk.

Fara turut memuat naik laporan polis yang dibuat oleh wanita berkenaan. Menerusi laporan berkenaan dalam kejadian berlaku pada 13 Februari lalu, wanita itu mendakwa diajak oleh Shuk untuk lepak di hotel terletak di Bukit Bintang.

Dakwa wanita itu lagi, Shuk yang ketika itu dalam keadaan mabuk telah mencabulnya dan meraba bahagian dadanya. Wanita itu turut mendakwa pelawak berkenaan memasukkan jari ke dalam kemaluannya.

Dalam laporan tersebut, wanita itu mendakwa Shuk masih menghubunginya namun tidak dapat dipastikan laporan itu dibuat bila.

Dakwa wanita itu lagi, dia membuat laporan polis kerana bimbang akan keselamatan dirinya. Difahamkan, menerusi paparan dikongsikan laporan dbuat di Balai Polis Batu Caves.

Bagaimanapun, tidak dapat dipastikan sejauh mana kesahihan pendedahan tersebut. Apa pun sama-sama kita nantikan penjelasan daripada Shuk sendiri.


Misi Belum Selesai, Caprice Nak Ajar Rakyat Palestin Bisnes Online

Meskipun berdepan pelbagai kecaman netizen, namun ia tidak mematahkan semangat penyanyi rap, Caprice untuk membawa perubahan di Palesin.

Menerusi satu perkongsian di Instagram, Caprice berkata salah satu misi ke Palestin adalah untuk membantu mengubah ekonomi rakyat negara tersebut.

BACA: “Caprice Tak Boleh Berdiam Lagi Dah, Selama Ni Satu Malaysia Kena Tipu”

“Salah satu misi saya di Palestin ialah membantu sesetengah keluarga bagi mencari atau membina produk baharu, membentuk bisnes online dengan mengaplikasikan cara saya menjalankan perniagaan dalam talian seperti di Malaysia,” tulisnya.

Dalam masa sama, Caprice juga turut berazam untuk mencipta jenama buat rakyat Palestin dan membantu untuk menjalankan perniagaan mereka sendiri.

“Kita akan cipta satu jenama untuk mereka, mengajar setiap keluarga dan menyerahkan produk ini untuk mereka jalankan sendiri. Insya-Allah semua itu akan membantu meningkatkan sumber kewangan dan ekonomi Palestin,” katanya.

Terdahulu, Caprice berangkat ke Palestin pada 24 Julai lalu bagi mengikuti misi bantuan kemanusiaan.

Kemudian, Caprice seorang diri ke Mesir pada 23 Julai lalu untuk meneruskan jihadnya. Bagaimanapun sehingga kini dia masuk belum dibenarkan masuk ke Gaza.


Edika Yusof Dikecam Sokong Perarakan ‘Keluar dan #Lawan’

Gara-gara komen seolah menyokong perarakan Keluar dan #Lawan’ semalam yang mendesak seluruh menteri Kabinet meletak jawatan, pelakon Edika Yusof dikecam teruk oleh netizen.

Menerusi komen berkenaan, Edika berpendapat tindakan mengadakan perarakan tersebut adalah wajar sebagai simbolik mewakili ‘suara rakyat’ yang berani untuk mendesak kerajaan meletak jawatan.

BACA: Sambut Anniversary Ke-18, Edika Yusof Terus Setia Jaga Isteri Lumpuh

“Ini rakyat, bukan parti politik. Berani kerana benar. Kalau tidak buat begitu (perarakan), ramai lagi akan mati (akibat Covid-19). Tolong hormati mereka kerana berani,” tulisnya.

Dalam pada itu, Edika berkata orang ramai tidak perlu bimbang dengan perarakn protes tersebut kerana diadakan di kawasan terbuka dan selamat.

“Diadakan di kawasan terbuka dan selamat. Vitamin D daripada pancaran matahari akan membunuh virus (Covid-19). InshaAllah,” tulisnya lagi.

Bagaimanapun, rata-rata netizen tidak bersetuju dengan komen tersebut malah ada yang menyifatkan pelakon berusia 54 tahun itu ‘tidak ada otak’.

Semalam, kecoh apabila satu protes oleh sekumpulan individu lengkap berpakaian hitam diadakan dari Stesen Transit Aliran Ringan (LRT) Masjid Jamek menuju ke Dataran Merdeka.

Perarakan itu dibuat bertujuan untuk mendesak seluruh menteri Kabinet meletak jawatan kerana didakwa gagal kes menangani Covid-19.


“Saya Mungkin Mati Kalau Hidup Tanpa Muzik”

Melihatkan situasi industri seni kreatif yang semakin tenat susulan pandemik Covid-19, pelakon dan penyanyi Daiyan Trisha tidak dapat membayangkan kehidupannya tanpa muzik.

Menerusia perkongsian di Instagram, Daiyan seolah menggambarkan dirinya boleh mati tanpa eleman muzik yang menghiasi setiap sudug hidupnya.

BACA: Daiyan Trisha Kecewa Dituduh Jadi Sukarelawan PPV Untuk Cari Populariti

“Saya sejujurnya tidak dapat membayangkan sekiranya hidup dalam ketiadaan seni muzik. Saya fikit saya boleh mati.

“Bagaimana untuk hidup tanpa menulis, menghasilkan muzik dan bermain dengan instrumen? Bagaimana jika kita hilang seni ini kerana industri yang diceburi sedang merana?” tulisnya.

Bagaimanapun, Daiyan berkata perkara tersebut diibaratkan sebagai metafora terhadap minatnya dalam bidang seni muzik.

“Itu hanya metafora, tidaklah mati betu-betul. Bagi saya jika tiada muzik, jiwa saya hilang.

“Menulis dan menghasilkan muzik ialah coping mechanisms iaitu cara untuk menangani stres atau menjauhi emosi negtaif dalam diri,” katanya.


Bad Indigo Bakal Cacat Kekal, Dah Mohon Status OKU

Selepas empat jari kaki terpaksa dipotong sebelum ini, penyanyi Bad Indigo berdepan dugaan berat apabila ibu jari kakinya pula bakal dibuang.

Kata Bad atau nama sebenarnya Badrul Izhan Yeop Abdullah, kaki kirinya akan kudung sepenuhnya serta terpaksa memohon status Orang Kelainan Upaya (OKU) daripada Jabatan Kebajikan Masyarakat (JKM).

BACA: Cinta Berputik Di GV7, Bad Indigo & Ashira Nikah Mac Ini

“Saya tengah tunggu slot untuk ‘amputate’ ibu jari kaki, jadi kaki kiri saya memang akan kudung. Kemudian lagi sekurang-kurangnya enam bulan untuk rawatan ‘dressing’ pada bahagian dipotong itu.

“Lepas potong empat jari kaki sebelum ini, saya didatangi pekerja sosial dan bertanya sama ada mahu daftar sebagai OKU atau tidak kerana saya cacat kekal dan layak. Saya sudah mendaftar dengan JKM tapi belum dapat jawapan lagi.

“Ia juga akan dapat meringankan beban kos rawatan saya kerana tiada kerja buat masa ini. Doktor juga tolong isi borang OKU itu mengesahkan kecacatan kekal dan bantuan fizikal yang diperlukan,” katanya.

Bad berkata pendapatannya terjejas sejak lebih setahun lalu berikutan proses rawatan berterusan dan pergerakannya semakin terbatas selepas ketiadaan jari kaki.

“Saya sudah setahun setengah tak kerja sebab tak ada tawaran dan tak boleh anjurkan acara. Selama ini, saya memang bergantung dengan pendapatan menjadi pengurus acara dan sekarang pun tiada sebarang aktivti acara dibenarkan,” katanya.

Dalam pada itu, Bad meluahkan rasa syukur pabila keputusan untuk ujian Covid-19 negatif selepas isterinya juga penyanyi Ashira Aziz disahkan positif, kelmarin.

“Alhamdulillah, saya negatif dan Ashira pula kena kuarantin dalam bilik. Agak sukar jugalah kerana dalam pada tahan kesakitan kaki, pergerakan saya juga terbatas,” katanya.

Pada Mac lalu, Bad selamat menjalani pembedahan memotong jari kakinya yang luka akibat penyakit diabetes di Pusat Perubatan Universiti Malaya (PPUM).


Berbulan Mendaftar, Ashraf Muslim Syukur Dapat Solat Jumaat

Pelakon Ashraf Muslim meluahkan rasa syukur apabila mendapat jemputan untuk menunaikan solat Jumaat selepas berbulan-bulan mendaftar.

Menurut pelakon berusia 40 tahun itu, peluang tersebut tidak sesekali dipersiakan apatah lagi sudah lama tidak menunaikan solat Jumaat dan akui rindu untuk solat jemaah di masjid.

BACA: Ashraf Muslim Sedih Gagal Pikul Tugas Ketua Keluarga Ketika COVID-19

“Alhamdulilah, semalam saya dapat panggilan jemputan untuk menunaikan solat Jumaat hari ini. Saya bersyukur sangat sebab ini yang saya nantikan.

“Itu pun selepas mendaftar berbulan-bulan untuk solat Jumaat. Peluang diberikan ini tidak saya lepaskan apatah lagi saya sudah rindu solat jemaah di masjid,” katanya.

Dalam pada itu, Ashraf turut menyeru orang ramai untuk mendaftar kerana mungkin ada rezeki untuk kita menunaikan solat Jumaat di masjid.

“Tahu tak betapa seronok dan tenangnya hati ini bila ada di sini. Allah Maha Besar, syukur. Siapa yang belum mendaftar untuk solat Jumaat di masjid pergilah daftar.

“Kita tak tahu rezeki kita macam mana nanti. Insya-Allah, Allah akan permudahkan. Hanya yang kita perlu buat usaha, sabar dan berdoa selalu,” katanya.


Hafiz Suip Sedih Dituduh Kurus, Cengkung Kerana Dadah

Sejak kebelakangan ini bentuk fizikal penyanyi Hafiz Suip dilihat semakin cengkung dan kurus. Susulan itu, ada yang bertanyakan soalan negatif kononnya dia mengambil bahan terlarang.

Mengakui tertekan dengan tuduhan sedemikian, Hafiz menafikan terlibat dalam pengambilan dadah dan dirinya dalam keadaan sihat sahaja.

“Kalau betul-betul ambil berat, hubungi saya dan tanya secara personal. Bukannya terus menilai dan cakap eh Hafiz kurus..ni mesti kancing ini, mesti dadah, ni mesti family tak bagi makan.

“Macam-macam saya terima! Saya akui stress apabila ditanya begini. Saya manusia biasa..status artis dan nyanyian hanya kerjaya saya.

“Benda tak betul kenapa nak layan, kita tak buat kenapa nak layan? Tapi sebagai selebriti saya hanya mampu terima dan kemam, kalau buka mulut tak biak pula di mata orang,” katanya.

Dalam pada itu, Hafiz berkata dia tertanya-tanya sejauh mana keikhlasan orang ramai yang mengambil berat tentang mengenai kesihatannya.

“Apa sebenarnya yang orang ambil berat? Sebab asyik tanya tentang sakit. Kita ni manusia, lama-lama boleh jadi mental..kita pun sakit kerana kata-kata tu kan doa,” katanya.


Siti Nordiana Tuntut Lan Solo, Syura & Tiga Individu Bayar RM200,000 Setiap Seorang

Kemelut antara Siti Nordiana dengan penyanyi Lan Solo dan Syura Badron berterusan apabila kedua mereka dan tiga lagi individu dituntut membayar RM200,000 setiap seorang serta membuat permohonan maaf secara terbuka dalam tempoh 24 jam.

Mengesahkan sudah menerima surat tuntutan daripada Siti Nordiana, tiga indivdiu lain yang turut didakwa ialah isteri kepada Lan, Sheila Hassim, jurusolek Aida G dan pegawai perhubungan awam syarikat rakaman FMC, Sam Samin.

“Kami berlima telah menerima surat tunturan daripada pihak Siti Nordiana yang meminta agar kami membuat kenyataan terbuka memohon maaf dalam tempoh 24 jam.

“Berserta syarat lain selain bayaran sebanyak RM200,000 setiap seorang,” tulis Sam dalam satu kenyataan.

Terdahulu, Siti Nordiana terpaksa meneruskan tindakan saman terhadap lim individu tersebut selepas tiada permohonan maaf secara terbuka dibuat seperti yang dituntut.


‘Koyak’ Diherdik Netizen Isu Carl Samsudin, Erma Fatima Minta Maaf

Gara-gara memberi pendapatan mengenai influencer memalukan gelandangan warga emas baru-baru ini, pengarah terkenal Erma Fatima dikecam teruk oleh netizen.

Tidak mahu lagi perkara itu berterusan, Erma mengambil keputusan untuk menutup ruangan komen di Instagram. Ujarnya lagi, dia tidak mahu isu mengenai influencer itu terus tular.

“Saya minta ampun dan maaf kerana terpaksa tutup semua komen yang ada dalam IG. Niat saya buka IG untuk seronok dan kongsi aura positif.

“Sejak kisah Carl ini, terlalu banyak maki-makian… saya rasa itu satu aura tidak bagus dan toksik. Saya tak perlu orang memaki dan menggalakkan lagi orang maki.

“Saya tak berminat… isu Carl ini tak perlu viral. Saya dah tua dan dah nak mati. Rumah kata pergi, kubur kata mari. Dah tak ada masa nak fikir fasal viral. Anda ada prinsip anda, begitu juga saya,” katanya.

Dalam pada itu, Erma berkata dia tidak pernah menggunakan bahasa tidak elok dalam menyuarakan pendapat sama juga seperti Carl Samsudin.

“Saya tak guna bahasa tidak baik… begitu juga Carl. Mungkin peradaban, dia sedikit kasar tapi masing-masing ada prinsip. Masing-masing ada hak untuk komen. Platform saya bukan tempat untuk maki, terpaksa tutup komen untuk ketika ini bagi meredakan emosi anda,” ujarnya.

Kata Erma lagi, dia mengakui kesal dengan sikap anak muda yang turut bercerita tentang adab namun menggunakan bahasa kesat di media sosial.

“Saya akui saya rasa ‘koyak’ dan rabak tengok anak muda bangsa kita yang konon-kononnya bercerita tentang adab tapi peradaban anda dalam sosial media… nauzubillah.

“Saya minta maaf kepada yang suka dan tak suka, minta maaf untuk seketika ini, kita tutup dahulu komen,” jelasnya lagi.


Pernah Nyatakan Niat Beri RM50k, MK K-Clique Jumpa Pakcik Hadi

Sejak beberapa hari lalu hangat diperkatakan mengenai video seorang warga emas dimalukan di khalayak ramai oleh seorang influencer dan usahawan sehingga mengundang kecaman hebat netizen.

Video tersebut turut mendapat perhatian ahli kumpulan K-Clique, MK, yang mahu memberikan sebanyak RM50,000 berkenaan selepas geram apabila mengetahui warga emas berkenaan ditawarkan RM50 kerana berani tampil ke hadapan.

BACA: MK K-Clique Mahu Beri RM50k Pada Warga Emas Dimalukan Influencer

Bagaimanapun, perkongsian MK di Insta Story mengenai pemberian RM50,000 itu telah dipadam. Menerusi Insta Story berbeza MK memohon maaf kerana terlalu emosi apabila melihat warga emas berkenaan diperlakukan sebegitu.

Terbaru, MK berkongsikan video berpeluang bertemu dengan warga emas dikenali sebagai Pakcik Hadi itu di Pusat Transit Gelandangan Kuala Lumpur untuk bertanya khabar.

semoga pakcik Abdul Hadi sentiasa sihat dan dimurahkan rezeki selalu . amin ?? #fyp #fyp??viral

Menerusi perkongsian itu, MK menitipkan doa agar Pakcik Hadi sentiasa diberi kesihatan yang baik dan dimurahkan rezeki dalam hidup.

Perkongsian penyanyi rap itu mendapat pelbagai reaksi daripada netizen yang memuji MK yang sudi menyantuni warga emas tersebut dalam masa sama memberi contoh kepada anak muda yang lain.


Teruja Dapat Pfizer, Seluar Senteng Iman Troye Dikritik

Baru-baru ini, penyanyi Iman Troye meluahkan rasa syukur serta berkongsikan keterujaannya apabila menerima suntikan vaksin pertama.

Menerusi perkongsian di Instagram itu, Iman turut memuat naik gambarnya memegang kad vaksin serta memaklumkan menerima vaksin jenis Pfizer.

BACA: Netizen Samakan Muka Iman Troye Macam DS Vida Masa Muda

Namun, disebalik keseronokan tersebut lain yang menjadi perhatian netizen apabila menegur mengenai seluar dipakai Iman yang dilihat singkat dan tidak sesuai dengan imejnya berhijab. Malah, ada peminat mengatakan sudah beberapa kali menegur mengenai aurat kaki.

Dalam pada itu, ada segelintir mempersoalkan apa keperluan untuk memberitahu jenis vaksin yang diperoleh lebih-lebih lagi jika berpeluang mendapat jenis Pfizer. Kata netizen lagi, jika dapat vaksin jenis lain seperti Sinovac pasti tidak akan diberitahu kepada umum.


“Pengacara Silih Berganti Adalah Perkara Biasa”

Mengucapkan selamat tinggal kepada program Nona apabila tempatnya akan digantikan dengan Amyra Rosli, pelakon Mira Filzah berkata ianya perkara biasa berlunya penggantian pengacara.

Minggu ini merupakan episod terakhirnya bersama program tersebut, Mira berkata Nona seentiasa menukar pengacara untuk pembaharuan.

“Banyak soalan tentang Nona! Tak ada apalah. Biasalah, pengacara bersilih ganti. Kalau tengok dalam Wikipedia, ada nama-nama pengacara terdahulu dan tahun mereka mengacara. Nona sentiasa tukar pengacara untuk pembaharuan,” katanya.

Bagaimanapun, Mira meluahkan rasa syukur dia agak lama berkhidmat berbanding hos lain. Ujarnya, pada Ahad ini agak istimewa kerana dia akan mengucapkan selamat tinggal sebelum mengundur diri.

“Alhamdulillah, saya rasa saya bertahan agak lama dalam program ini. Penggambaran pertama pada Disember 2017. Pejam celik, nak hampir empat tahun dah!

“Episod minggu ini adalah episod terakhir saya. Minggu depan (8 Ogos), episod pertama yang dikendalikan pengacara baharu. Saya ada muncul sekejap untuk ucap selamat tinggal,” ujarnya.


Izara Aishah Suka Bersolek, Bersiap Cantik-Cantik Walaupun Duduk Rumah

Pelakon Izara Aishah memberitahu sikap menyayangi diri sendiri atau ‘self love’ adalah perkara sangat penting dalam kehidupan seseorang.

Kata Izara lagi, dia gemar berhias diri, bersolek dan bersiap cantik-cantik meskipun hanya duduk di rumah kerana ia mampu membuatkan dia gembira.

“Self love amat penting untuk diri kita sendiri, tambahan pula di waktu seperti sekarang, kita kena tahu cara untuk buat diri sendiri gembira.

“Saya suka buat diri saya gembira dengan bersolek cantik di rumah, bersiap cantik-cantik dan bergaya di depan cermin pun sudah boleh buat saya gembira, saya ni kuat berangan orangnya,” katanya.

Perkara itu dikongsikan Izara dalam sesi live produk BeauRaya baru-baru ini yang turut disertai ibu mertuaya, Datuk Seri Siti Nurhaliza, Nabila Razali dan pengacara Hawa Rizwana.

Berkongsi mengenai kariernya, Izara berkata dia meletakkan sasaran untuk memenangi lebih banyak anugerah di masa akan datang.

“Bercakap mengenai pencapaian, Insya-Allah, saya mahu menang lebih banyak anugerah dalam bidang lakonan selepasini, saya pun amat mencintai bidang ini.

“Saya juga mahu jadi seperti Mak Iti yang sudah banyak menang anugerah sepanjang penglibatannya dalam industri seni,” katanya.


Puteri Sarah Menangis Jumpa Pak Cik Gelandangan Viral

Sejak beberapa hari lalu hangat diperkatakan mengenai seorang warga emas yang didakwa dimarahi dan malukan di khalayak ramai okeh seorang usahawan dan influencer.

Diberi ksempatan bertemu dengan warga emas tersebut, pelakon Puteri Sarah tidak dapat menahan sebak. Pakcik berusia 64 tahun itu berkata dia mengakui malu dengan apa yang berlaku.

“Alhamdulillah, syukur saya berkesempatan jumpa pakcik ini. Pakcik ni memang sedih dan malu sangat dengan apa yang berlaku. Sempat dia meluahkan perasaan. Pakcik tu sudah 64 tahun. Bayangkan kalau ibu bapa kita kena ‘sound’ macam itu?

“Saya cakap, ramai yang sayang pakcik dan hargai pakcik serta mendoakan pakcik. Rakyat Malaysia memang marah dengan tindakan lelaki itu kerana tindakannya sangat biadap,” katanya.

Dalam pada itu, Sarah turut mengingatkan meskipun mempunyai kekayaan dan pangkat bukan bermakna boleh berkelakuan biadab dengan orang lain.

“Walau sekaya mana kita, sehebat mana kita janganlah kita kurang ajar dengan orang tua. Ingat kita bukannya selalu di atas nanti kita akan di bawah juga,” katanya.


Gambar Tutup Perut Neelofa Cetus Tanda Tanya Netizen

Sejak bulan lalu, foto Neelofa menjadi perhatian ramai menampakkan bentuk badannya agak berisi. Malah ada netizen mengatakan seolah kelihatan baby bump. Malah, sebelum ini juga Neelofa dilihat beberapa kali memegang dan mengusap perutnya berulang kali menerusi IG Live.

Terbaru, foto dikongsikan Neelofa di Instagram mencetuskan spekulasi netizen yang mendakwa selebriti itu sedang berbadan dua.

Dalam foto tersebut, isteri kepada Pencetus Ummah Riz itu dilihat cantik memakai busana berwarna merah dan menggayakan sebuah tas tangan mewah.

Meskipun foto tersebut dilihat biasa hanya untuk mempromosikan beg tangan namun lain dilihat oleh netizen yang mendakwa Neelofa dilihat seperti mahu menutup bahagian perutnya.

Biarpun sudah beberapa kali dakwaan netizen mengatakan bekas pengacara MeleTOP itu hamil, namun masih tiada sebarang kenyataan daripada tuan badan sendiri.


“Popular Tapi Kalau Berlakon Macam Tahi Tak Guna Juga”

Penerbit dan pelakon terkenal, Datuk Rosyam Nor berkata setiap pelakon mempunyai zaman-zaman tertentu seperti dirinya yang melakar populariti menerusi media cetak.

Mengulas mengenai ada segelintir penerbit mengambil Instafamous berlakon, Rosyam berkata mereka perlulah berlakon kerana minat dan kejujuran itu sangat penting.

“Zaman saya zaman majalah dan surat khabar. Sekarang ini zaman Internet. Mereka dikenali sebagai sebagai influencer yang popular.

“Namun, mereka datang atas niat nak berlakon kerana minat atau sekadar dikenali untuk kejar benda lain yang nak dibuat? Itulah sebabnya kejujuran itu penting. Untuk bawa watak utama susah sikit kerana mereka tiada pengalaman.

“Mereka popular macamana pun kalau berlakon macam tahi, nanti orang tak suka mereka,” katanya.

Rosyam berkata dia sendiri mendengar kritikan peminat mengenai pemilihan Instafamous sebagai pelakon. Ujarnya sebagai penerbit dia bertanggunghawab memastikan para pelakonnya memberikan yang terbaik.

“Ada segelintir daripada mereka menimbulkan masalah kepada produksi pula di lokasi. Lebih baik kalau mereka minat berlakon, mulalah dari bawah.

“Saya nak jaga nama mereka kerana mereka dah ada populariti. Saya harap dengan kerja mereka akan jadikan mereka lebih popular, dikenali dan tersemat dalam hati,” katanya.

Dalam pada itu, Rosyam berkata dia tidak masalah dengan Instafamous untuk mewarnai industri seni tanah air, namun janganlah berlakon hanya kerana mahu popular.

“Mereka harus siap sedia dan jangan ambil kesempatan berlakon hanya untuk popular. Apabila sampai set tak boleh buat apa yang dikehendaki..

“Namun, itu pernah terjadi zaman saya juga apabila pelakon yang popular di majalah tak boleh berlakon apabila di set. Apapun semuanya rezeki masing-masing,” katanya.


“Dia Tak Biadap, Mungkin Cara Dia Ganas Sikit”

Ketika orang ramai mengecam usahawan dan influencer yang didakwa memarahi dan berkelakuan biadap terhadap seorang warga emas, namun lain pula pandangan pengarah Erma Fatima.

Menurut Erma, dia tidak melihat Carl Samsudin bersikap biadap sebaliknya hanya mahu memberi motivasi kepada gelandangan terutama anak muda.

BACA: MK K-Clique Mahu Beri RM50k Pada Warga Emas Dimalukan Influencer

“Saya bukan setuju dengan tindakan dia tapi saya tak nampak dia biadap atau kurang ajar. Lain la kalau dia guna perkataan kesat atau kasar. Saya tengok video itu berulang kali sebelum nak beri komen.

“Bagi saya, itu cara dia nak beri motivasi. Dia hanya menjadikan pakcik itu sebagai contoh untuk anak-anak muda yang memilih untuk menjadi gelandangan.

“Saya faham pakcik itu orang tua dan mungkin cara individu itu ada kasar sikit. Tapi saya melihat dia sebagai seorang yang beri motivasi, dia cuma lantang dan tegas.

“Sebab ada kalanya, nak beri motivasi dekat orang gelandangan ini kalau cakap lembut, tak jalan. Saya pernah berdepan dengan orang gelandangan jadi saya tahu perangi mereka macam mana,” katanya.

Sebelum ini, Erma dilihat ada memuat naik klip video tular itu serta memberi pendapat mengenai perkara itu. Katanya cara digunakan oleh influencer itu mungkin kasar sikit.

“Aku dapat rasa apa dia rasa ketika bg motivation talk ni. Aku juga dapat faham apa yg pakcik tu rasa. cuma ada waktunya orang kita ni kena gegar sikit untuk bangunkan dari tidur. Mungkin cara dia GANAS sikit,” tulisnya.

Terdahulu, Carl Samsudin sudah pun memohon maaf dan memaklumkan akan segera bertemu semula dengan pakcik tersebut untuk memohon maaf secara bersemuka.


Terima Ugutan Bunuh, Caprice Tak Goyang

Susulan kemelutnya dengan pendakwah bebas terkenal Ustaz Ebit Lew, ramai yang kurang senang dengan penyanyi rap, Caprice sehingga ada yang mengugut untuk membunuhnya.

Menerusi satu perkongsian di Instagram, Caprice dilihat ada memuat naik mesej berbaur ancaman menggunakan nama @fik_jamal yang dipercayai merupakan seorang ‘chef’. Tidak gentar dengan ugutan tersebut, Caprice berkata dia sama sekali tidak takut.

BACA: “Caprice Tak Boleh Berdiam Lagi Dah, Selama Ni Satu Malaysia Kena Tipu”

“Kita tidak goyang langsung, tiada ugutan-ugutan macam @fik_jamal. Tunggu @pdrmsia_offical Insya-Allah.

“Nanti kita sampai Kuala Lumpur Caprice tunggu awak depan pagar. Caprice mohon @malaysiaairlines periksa cef ini, pastikan pisau itu tajam sikit jangan guna pisau plastik,” tulisnya.

Semalam, menerusi satu perkongsian Caprice berkata dia tidak akan berdiam diri lagi memandangkan banyak ugutan diterimanya.

Menurut Caprice, dia akan tampil mempertahankan diri serta menerangkan satu demi satu pertuduhan yang disifatkan sebagai fitnah.